Q=2	C=1	SS=1	LS=0	PS=0	DC=0	LC=0	SD=0	BS=1	G0=101	G1=85	G2=40	DLID=az_RU	BODY=Падшаһлыг наминә гурбанлар вермәјә һазырсанмы? | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Литва Малта Мексика жест дили Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара болгар варај венда волајта га газах гуарани гуахиро гырғыз дхолуо еве ермәни естон ефик зулу ибо иврит илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кирунди кореја коса куангали куанјама латыш лингала малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Аллаһ севинҹлә верәни севир» (2 КОР. 9:7).\nДҮШҮНМӘК ҮЧҮН АЈӘЛӘР\nАшағыдакы ајәләрин һәр бири Падшаһлыг үчүн вердијимиз гурбанлары гијмәтләндирмәјә бизә неҹә көмәк едир?\n1 Салнамәләр 29:9\n1 Коринфлиләрә 16:1, 2\n2 Коринфлиләрә 8:12\n1. Бир чохлары һансы гурбанлары верир вә нәјә ҝөрә?\nИНСАНЛАР онлар үчүн ваҹиб олан шејләр уғрунда гурбанлар вермәјә һазырдырлар. Валидејнләр вахтларыны, пулларыны вә ҝүҹләрини ушагларынын рифаһы үчүн сәрф едирләр. Һәмјашыдларынын дејиб-ҝүлдүкләри, ојнадыглары бир вахтда өз өлкәсини Олимпија ојунларында тәмсил етмәјә ҹан атан ҝәнҹ атлетләр һәр ҝүн саатларла ағыр мәшгләр едир. Иса Мәсиһ дә онун үчүн әһәмијјәт кәсб едән шејләрә ҝөрә гурбанлар вермишди. О, нә јағ-бал ичиндә јашамаға чалышмыш, нә дә оғул-ушаг саһиби олмушду. Әксинә, о, диггәтини Падшаһлыг ишинин ирәлиләмәсинә јөнәлтмишди (Мат. 4:17; Лука 9:58). Онун давамчылары да Аллаһын Падшаһлығыны дәстәкләмәк үчүн әлләриндән ҝәләни едирдиләр. Онлар үчүн ән ваҹиби Падшаһлыг ишинин ирәлиләмәси иди. Онлар Падшаһлығы там дәстәкләмәк үчүн гурбанлар вермишдиләр (Мат. 4:18—22; 19:27). Буна ҝөрә дә һәр биримиз өзүмүздән соруша биләрик: «Мәним үчүн һәјатда ән ваҹиб олан нәдир?»\n2 Бәзи гурбанлар бүтүн һәгиги мәсиһчиләр үчүн тәләбдир. Бу гурбанлар Јеһова илә сых мүнасибәтләр гурмағымыз вә ону горујуб сахламағымыз үчүн олдугҹа ваҹибдир. Бу ҹүр гурбанлар өзүнә вахтымызы вә ҝүҹүмүзү дуа етмәјә, Мүгәддәс Китабы охумаға, аиләви ибадәт кечирмәјә, јығынҹаг ҝөрүшләриндә вә тәблиғ ишиндә иштирак етмәјә сәрф етмәји дахил едир * (Јешуа 1:8; Мат. 28:19, 20; Ибр. 10:24, 25). Ҝөстәрдијимиз сәјләр вә Јеһованын хејир-дуасы нәтиҹәсиндә тәблиғ иши сүрәтләнир вә чохлары «Рәббин еви олан дағ»а сары ахышмаға давам едир (Јешаја 2:2). Падшаһлыг ишини дәстәкләмәк үчүн чохлары Бет-Елдә хидмәт етмәклә, Падшаһлыг залларынын тикинтисиндә, конгресләрин тәшкил олунмасында вә тәбии фәлакәтләрдән сонра јардым ишләриндә көмәк етмәклә гурбанлар верирләр. Бу әлавә ишләр әбәди һәјата наил олмаг үчүн тәләб олмаса да, Падшаһлығын марагларыны дәстәкләмәкдә ваҹиб рол ојнајыр.\n3 Падшаһлығы ҹанла-башла дәстәкләмәк инди һәмишәкиндән даһа ваҹибдир. Бир чох баҹы-гардашларын Јеһоваја көнүллү олараг гурбанлар вердикләрини ҝөрмәк чох севиндириҹидир! (Мәзмур 54:6 ајәсини оху.) Бу ҹүр сәхавәтлилик руһу Аллаһын Падшаһлығынын ҝәлишини ҝөзләдијимиз мүддәтдә бизә бол севинҹ бәхш едир (Ганун. т. 16:15; Һәв. иш. 20:35). Һәр биримиз өзүмүзү вахташыры јохламалыјыг. Падшаһлығын иши үчүн һансы әлавә гурбанлары верә биләрәм? Вахтымдан, пулумдан, ҝүҹүмдән вә баҹарыгларымдан неҹә истифадә едә биләрәм? Нәдә еһтијатлы олмалыјам? Ҝәлин севинҹимизи артыраҹаг бу ҹүр көнүллү гурбанлар ҝәтирмәкдә тәглид едә биләҹәјимиз бәзи нүмунәләрә бахаг.\nГӘДИМ ИСРАИЛДӘ ҜӘТИРИЛӘН ГУРБАНЛАР\n4 Гәдим Исраилдә гурбанлар, әсас етибарилә, ҝүнаһларын бағышланмасы үчүн ҝәтирилирди. Халгын Јеһованын лүтфүнү газана билмәси үчүн гурбанлар ваҹиб иди. Онлардан бәзиләри мүтләг, диҝәрләри исә көнүллү иди (Лев. 23:37, 38). Бүтөв шәкилдә ҝәтирилән јандырма гурбанлары Јеһоваја көнүллү вә ја бәхшиш кими ҝәтирилирди. Тәгдимләр ҝәтирмәјин ән бариз нүмунәси Сүлејманын ҝүнләриндә мәбәдин тәнтәнәли ачылышы заманы ҝәтирилән гурбанлар иди (2 Салн. 7:4—6).\n5 Јеһова һәр кәсин ејни өлчүдә гурбанлар ҝәтирә билмәјәҹәјинә анлајышла јанашыр вә һәр бир инсанын имканыны нәзәрә алырды. Јеһованын ганунунда тәләб олунурду ки, ҝәтирилән һејван гурбанларын ганы ахыдылсын. Бу, Иса Мәсиһ васитәсилә «ҝәләҹәк хејир-дуаларын... көлҝәси» иди (Ибр. 10:1—4). Лакин Јеһова бу ганунун јеринә јетирилмәси үчүн сәрт тәләб гојмамышды. Мисал үчүн, әҝәр касыб инсанын мал-гара вә ја гојун-кечи гурбаны ҝәтирмәк имканы јох идисә, Јеһова онун гумру гушу гурбаныны да гәбул едирди. Беләҹә, һәтта касыб инсан да севинҹлә Јеһоваја гурбан ҝәтирә билирди (Лев. 1:3, 10, 14; 5:7). Һејван гурбанлары мүхтәлиф олса да, көнүллү гурбанлар ҝәтирән һәр бир инсанын гаршысында ики тәләб варды.\n6 Биринҹиси, инсан малик олдуғунун ән јахшысыны тәгдим етмәли иди. Јеһова халга демишди ки, гурбанлары гәбул олунсун дејә сағлам һејван ҝәтирмәлидирләр (Лев. 22:18—20). Әҝәр һејван гүсурлу идисә, Јеһова бу гурбаны гәбул етмирди. Икинҹиси, инсан өзү тәмиз вә гүсурсуз олмалы иди. Әҝәр инсан натәмиз идисә, о, көнүллү гурбан ҝәтирмәздән өнҹә, Јеһова илә мүнасибәтләрини бәрпа етмәк үчүн ҝүнаһ вә ја тәгсир гурбаны ҝәтирмәли иди (Лев. 5:5, 6, 15). Бу, чох ҹидди мәсәлә иди. Јеһова билдирмишди ки, натәмиз инсан көнүллү гурбанлара аид олан үнсијјәт гурбаны тәгдим едәрсә, Аллаһын халгы арасындан говулаҹаг (Лев. 7:20, 21). Анҹаг Јеһова илә јахшы мүнасибәтләри олан вә гүсурсуз гурбан тәгдим едән инсан бундан севинҹ дујурду. (1 Салнамәләр 29:9 ајәсини оху.)\nБУ ҜҮН ҜӘТИРИЛӘН ГУРБАНЛАР\n7 Бу ҝүн бир чохлары көнүллү олараг бүтүн ҝүҹләрини Јеһоваја хидмәтә сәрф едирләр вә бу, Јеһоваја хошдур. Гардашларымызын рифаһы үчүн чалышмағымыз бизә севинҹ ҝәтирир. Падшаһлыг залларынын тикинтисиндә иштирак едән вә тәбии фәлакәтдән зәрәр чәкәнләрә көмәк едән бир гардаш дејир ки, бу ҹүр хидмәтдән дујдуғу мәмнунлуғу сөзлә ифадә етмәк мүмкүн дејил. О бөлүшүр: «Јени тикилмиш Падшаһлыг залына ҝәлән вә ја тәбии фәлакәтдән сонра көмәклик алан баҹы-гардашларын севинҹини вә миннәтдарлығыны ҝөрмәк бүтүн сәјләрә дәјәр».\nБу ҝүн ҝәтирдијимиз гурбанлар кими, бир чох тәгдимләр дә көнүллү иди (7—13-ҹү абзаслара бах)\n8 Јеһованын мүасир тәшкилаты һәр заман Онун ишини дәстәкләмәк үчүн имканлар ахтарыр. 1904-ҹү илдә Чарлз Тејз Рассел гардаш демишди: «Һәр бир кәс өзүнү Аға тәрәфиндән өз вахты, сәлаһијјәти, пулу вә галан шејләри үзәриндә тәјин олунмуш нөкәрбашы һесаб етмәли вә бүтүн гүввәсини топлајыб бу әнамлардан Ағаны иззәтләндирмәк үчүн истифадә етмәлидир». Чохлу хејир-дуалар әлдә етмәјимизә бахмајараг, бунун үчүн биздән Јеһоваја мүәјјән гурбанлар вермәк тәләб олунур (2 Шам. 24:21—24). Бәс биз малик олдуғумуз шејләрдән даһа јахшы истифадә едә биләрикми?\nБет-Ел үзвләри Австралијада\n9 Вахтымыз. Әдәбијјатларымызы тәрҹүмә вә чап етмәк, ибадәт үчүн биналар тикмәк, конгресләр тәшкил етмәк, тәбии фәлакәтләр заманы јардым етмәк вә бу кими диҝәр ваҹиб фәалијјәтләрдә иштирак етмәк үчүн чохлу вахт вә сәј лазымдыр. Анҹаг бизим суткада ҹәми 24 саатымыз вар. Иса бизә фајдалы бир принсип вериб. О, шаҝирдләрини хидмәтә ҝөндәрәндә онлара јолда һеч кәслә гуҹаглашмамағы, өпүшүб-ҝөрүшмәмәји тапшырмышды (Лука 10:2—4). Иса нә үчүн белә бир ҝөстәриш вермишди? Бир Мүгәддәс Китаб алими демишди: «Шәргдә инсанлар саламлашаркән, бизим кими, јүнҝүлҹә тәзим етмәк вә ја әл сыхмагла кифајәтләнмирдиләр. Онлар дәфәләрлә гуҹаглашыр, тәзим едир, һәтта јерә гәдәр әјилирдиләр. Бунун үчүн чохлу вахт тәләб олунурду». Иса шаҝирдләрини кобудлуға сәсләмирди. Әксинә, о, онлара вахтларынын мәһдуд олдуғуну вә бу вахты даһа ваҹиб шејләрә сәрф етмәли олдугларыны баша салырды (Ефес. 5:16). Бәс биз Падшаһлыг ишинә даһа чох вахт сәрф етмәк үчүн бу принсипи тәтбиг едә биләрикми?\nПадшаһлығын тәблиғчиләри Кенијадакы (Африка) Падшаһлыг залында\n10 Пулумуз. Падшаһлыг ишини дәстәкләмәк үчүн кифајәт гәдәр вәсаит лазымдыр. Сәјјар нәзарәтчиләрин, хүсуси пионерләрин вә хүсуси тәјинатлы мүждәчиләрин тәләбатларынын гајғысына галмаг үчүн һәр ил он милјонларла доллар хәрҹләнир. 1999-ҹу илдән бәри мәһдуд ресурслу өлкәләрдә 24 500-дән чох Падшаһлыг залы тикилиб. Бунунла белә, һәлә дә 6400-ә јахын Падшаһлыг залына еһтијаҹ вар. Һәр ај «Ҝөзәтчи гүлләси» вә «Ојанын!» журналлары тәхминән 100 милјон тиражла чап едилир. Бүтүн бу ишләр көнүллү ианәләр һесабына һәјата кечирилир.\n11 Һәвари Павел ианәләрлә бағлы принсип вериб. (1 Коринфлиләрә 16:1, 2 ајәләрини оху.) О, Аллаһдан илһам алараг Коринфдәки гардашлары тәшвиг едирди ки, һәфтәнин сонуна нә гәдәр пуллары галаҹағыны ҝөзләмәк әвәзинә, һәфтәнин әввәлиндә һәрә өз имканына ҝөрә кәнара мүәјјән мигдарда пул гојсун. Биринҹи әсрдә олдуғу кими, бизим ҝүнләрдә дә баҹы-гардашлар имканлары дахилиндә әлиачыглыгла ианәләр етмәји габагҹадан планлашдырырлар (Лука 21:1—4; Һәв. иш. 4:32—35). Јеһова бу ҹүр сәхавәтлилик руһуну гијмәтләндирир.\nРеҝионал тикинти комитәсиндә хидмәт едән көнүллү Таксидода (Нју–Јорк, АБШ)\n12 Ҝүҹүмүз вә баҹарыгларымыз. Јеһова ҝүҹүмүзү вә баҹарыгларымызы Падшаһлыг наминә сәрф етмәк сәјләримизи дәстәкләјир. О вәд едир ки, әҝәр тагәтдән дүшсәк, дәрһал көмәјимизә чатаҹаг (Јешаја 40:29—31). Бу ишдә көмәклик етмәк үчүн кифајәт гәдәр баҹарығымызын олмадығыны вә башгаларынын бу иши даһа јахшы ҝөрәҹәјини дүшүнүрүкмү? Унутма ки, Бесалел вә Оһолиавла олдуғу кими, Јеһова һәр кәсә баҹарыгларыны јахшылашдырмаға көмәк едә биләр. (Чых. 31:1—6; мәгаләнин әввәлиндәки шәклә бах.)\n13 Јеһова бизи тәшвиг едир ки, малик олдуғумузун ән јахшысыны верәк (Сүл. мәс. 3:27). Мәбәдин бәрпасы заманы Јеһова Јерусәлимдәки јәһудиләри тикинти үчүн нә иш ҝөрдүкләри барәдә ҹидди дүшүнмәјә сәсләмишди (Һаг. 1:2—5). Онларын диггәти тез-тез јајынырды вә Јеһованын ишини һәјатларында биринҹи јерә гојмурдулар. Биз өзүмүздән сорушмалыјыг: Јеһованын ирадәсини јеринә јетирмәк бизим үчүн һәр шејдән ваҹибдирми? Бу сон ҝүнләрдә Падшаһлыг ишиндә даһа чох иштирак етмәк үчүн һәјат јолларымыз үзәриндә ҹидди дүшүнә биләрикми?\nҜҮҸҮМҮЗ ЧАТАН ГУРБАНЛАР\n14 Елә өлкәләр вар ки, инсанларын чоху чәтинлик вә ја јохсуллуг ичиндә јашајыр. Тәшкилатымыз бу ҹүр әразиләрдә јашајан баҹы-гардашларын зәрури еһтијаҹларыны өдәмәјә чалышыр (2 Кор. 8:14). Анҹаг һәтта касыб баҹы-гардашлар белә ҝүҹләри чатан гәдәр ианәләр едирләр. Бу имкансыз кәсләрин көнүллү вердикләрини ҝөрәндә Јеһова севинир (2 Кор. 9:7).\n15 Африканын олдугҹа касыб өлкәләриндән бириндә бәзи гардашлар өз бағларында балаҹа бир саһә ајырыр вә орадан әлдә етдикләри ҝәлири Падшаһлыг ишинә сәрф едирләр. Һәмин өлкәдә Падшаһлыг залына еһтијаҹ олдуғундан тикинти иши планлашдырылырды. Јерли баҹы-гардашлар көмәк етмәк истәјирдиләр. Анҹаг бу иш әкин-сәпин мөвсүмүнүн дүз ортасына дүшүрдү. Бунунла белә, бу ишдә иштирак етмәк әзминдә олан баҹы-гардашлар ҝүндүзләр Падшаһлыг залынын тикинтисиндә ишләјир, ахшамлар исә әкин-сәпин ишләри илә мәшғул олурдулар. Бу әсил фәдакарлыг руһу иди! Онларын нүмунәси бизә биринҹи әсрдә Македонијада јашајан баҹы-гардашлары хатырладыр. Онлар «јохсул олмаларына» бахмајараг, дөнә-дөнә хаһиш едирдиләр ки, имканлары дахилиндә баҹы-гардашлара көмәк етмәк шәрәфинә лајиг ҝөрүлсүнләр (2 Кор. 8:1—4). Ејнилә, ҝәлин һәр биримиз Јеһованын бизә вердији хејир-дуалара ҝөрә миннәтдар олдуғумузу ҝөстәрмәк үчүн ианәләр едәк. (Ганунун тәкрары 16:17 ајәсини оху.)\n16 Анҹаг бу заман еһтијатлы олмаг лазымдыр. Гәдим исраиллиләр кими, биз дә вердијимиз гурбанларын Аллаһа мәгбул олуб-олмадығыны јохламалыјыг. Јаддан чыхартмамалыјыг ки, бизим ән үмдә мәсулијјәтимиз аиләмиз вә Јеһоваја ибадәтимиздир. Вахтымызы вә имканларымызы башгаларынын рифаһы үчүн сәрф едириксә, амма аиләмизин руһани вә физики тәләбатларынын гајғысына галмырыгса, бу, бизә севинҹ ҝәтирмәјәҹәк. Белә чыхыр ки, онда биз ҝүҹүмүз чатмајаны вермиш олуруг. (2 Коринфлиләрә 8:12 ајәсини оху.) Үстәлик, биз өз руһанилијимизи дә горумалыјыг (1 Кор. 9:26, 27). Әмин ола биләрик ки, Мүгәддәс Китаб нормаларына ујғун јашајанда гурбанларымыз бизә чохлу севинҹ вә мәмнунлуг ҝәтирәҹәк, хүсусилә дә Јеһоваја хош олаҹаг.\nВЕРДИЈИМИЗ ГУРБАНЛАР ЧОХ ДӘЈӘРЛИДИР\n17 Бир чох баҹы-гардашлар Падшаһлығын зәрури ишләрини дәстәкләмәклә «хидмәтин үзәринә шәраб тәгдими кими [төкүлүрләр]» (Филип. 2:17). Биз бу ҹүр фәдакарлыг руһу тәзаһүр етдирән баҹы-гардашлары үрәкдән гијмәтләндиририк. Падшаһлыг ишиндә үзәрләринә мәсулијјәт ҝөтүрән гардашларын һәјат јолдашлары вә ушаглары да ҝөстәрдикләри хејирхаһлыг вә фәдакарлыг руһуна ҝөрә тәрифәлајигдир.\n18 Падшаһлығын марагларыны дәстәкләмәк үчүн чохлу сәј тәләб олунур. Ҝәлин дуа едәрәк Падшаһлыг ишини даһа чох неҹә дәстәкләјә биләҹәјимиз барәдә дүшүнәк. Онда әмин ола биләрик ки, һәм инди, һәм дә «ҝәләҹәк дөврдә» бол хејир-дуалар алаҹағыг (Марк 10:28—30).\n^ абз. 2 «Ҝөзәтчи гүлләси»нин 2012-ҹи ил 15 јанвар сајынын 21—25-ҹи сәһифәләриндә јерләшән «Јеһоваја гурбанлары ҹанла-башла ҝәтир» адлы мәгаләјә бахын.


Q=2	C=1	SS=0	LS=1	PS=0	DC=0	LC=0	SD=0	BS=4	G0=50	G1=30	G2=5	DLID=az_RU	BODY=“Мәнә Әли Һәсәновун һеч нәји лазым дејил, оғлуму гајтарсынлар” ФОТО\nAvqust 8, 2017 - 9:18 PM Хәбәрин коду : 846998 Мәнбә : azadlıq.info Link:\n“Нә Әли Һәсәнов, нә дә һәјат јолдашы әлагә сахлајыб бизә башсағлығы вермәјиб”\nАвгустун 3-дә пајтахтын Һејдәр Әлијев проспектиндә ағыр гәза төрәтмиш Баш назирин мүавини, “Гачгынком”ун сәдри Әли Һәсәновун нәвәси Наил Аллаһвердијевә мәхсус “Мерҹедес Ҝеландеwаҝен” маркалы автомобилин һәмин гәзада һәлак олан сүрүҹүсү Меһди Әлијевин анасы Назилә Әлијева “Өлкә.Аз”-а мүсаһибә вериб. Һәмин мүсаһибәни тәгдим едирик:\n“Һадисә баш верән ики ҝүн әрзиндә јазыг өвладымы ҝүнаһкар билирдим”\n– Һадисәдән неҹә хәбәр тутдунуз?\n– Ҝәлиним хәбәр верди. Интернетдә јазыланда ки, гәзаја уғрајан автомобили Меһди Әлијев идарә едирмиш, өлүмү ҝөрүб гајытдым. Анҹаг әмин идим ки, Меһди һеч заман машыны елә сүрәтлә сүрмәз. Оғлум һарын ушаг дејилди, о зәһмәтлә бөјүмүшдү, али тәһсилли иди, һәрби хидмәтдә олмушду. Оғлуму таныјан адамлар онун ганаҹағындан бәһс едәрдиләр.\nДиҝәр тәрәфдән исә машын оғлумун дејилди. О һеч заман әманәт едилән машыны сүрәтлә сүрмәзди. Һадисә баш верән ики ҝүн әрзиндә јазыг өвладымы ҝүнаһкар билирдим. Ону, өзүмү гынајыб дејирдим ки, ахы нә үчүн бәрк сүрмүсән? Утандығымдан инсанларын үзүнә баха билмирдим. Анҹаг ики ҝүн сонра мәлум олду ки, сүкан архасында отуран адам оғлум олмајыб, бир аз үрәјим тохтады. Дүшүндүм ки, мәним балам тәгсиркар дејил.\n– Әли Һәсәнов вә аиләсиндән кимләр сизә башсағлығы вериб?\n– Доғрудур, һадисә баш верән ҝүнүн сәһәриси Наил Аллаһвердијевин атасы вә ја гоһумлары марагланмышды. Оғлумун ҹәназә ишләринә дә көмәклик ҝөстәрирләр. Анҹаг бүтүн бунлар мәнә тәсәлли верә билмәз. Мән анајам вә сағ-саламат иҝид оғлуму итирмишәм. Ҹәми бир оғлум вар иди, аиләмизи о доландырырды. Мән оғлуму истәјирәм. Нә Әли Һәсәнов, нә дә һәјат јолдашы әлагә сахлајыб бизә башсағлығы вермәјиб. Чох истәјирдим ки, Наилин анасы ҝәлиб мәнимлә ҝөрүшсүн. Чох истәјирдим ки, анасы ҝәлиб ҝөрсүн мән нә әзаблар чәкирәм. Мәнә онларын һеч нәји лазым дејил, оғлуму ҝери гајтарсынлар. Мәнә Әли Һәсәновун һеч нәји лазым дејил, Наил Аллаһвердијевә һансы ҹәзанын верилмәси мәним үчүн әһәмијјәтли дејил, мәнә оғлум лазымдыр. Лап истәјирләр, сабаһ Наили азадлыға бурахсынлар, бу мәни зәррә гәдәр дә марагландырмыр. Мән оғлуму истәјирәм. Ҝуја сабаһ ону азадлыға бурахмајаҹаглар? Лап инди ачыб бурахсынлар, амма мәним оғлуму гајтарсынлар. Онларын мәнә һеч нәји лазым дејил. Онун көрпә баласы јетим галыб. Бир оғлум вар иди, ону мин зәһмәтлә атасыз, мүәллимә маашымла бөјүтмүшәм. Аиләдә бизә бахан јеҝанә адам иди.\n“Меһди 3 јашлы көрпә оғлуну јетим гојду” – Оғлунуз Наил Аллаһвердијевлә неҹә таныш олмушду?\n– Оғлум онларын јанында сүрүҹү кими ишә дүзәлмишди. Оғлумун бирдән-бирә варлы бир аилә илә танышлығы да сырф ишлә бағлы олуб. Даһа һарын һәјат тәрзи јашамаг үчүн ҝетмәмишди. Оғлум һәрдән мәнимлә сөһбәтиндә дә дејирди ки, мән ора сырф ишә үчүн ҝетмишәм, аиләмизи доландырмаг лазымдыр. Тәгрибән бир илә јахын иди ки, онларын јанында сүрүҹү кими ишә дүзәлмишди. Оғлум ағыллы, ганаҹаглы өвлад иди. Рәһмәтлик һаггында һеч кәс бир кәлмә дә пис сөз дејә билмәз. Бүтүн мәһлә онун ганаҹағына бәләд иди. Оғлумун јохлуғуна һәлә дә инана билмирәм.\nМеһди 3 јашлы көрпә оғлуну јетим гојду.\nҺеч көрпә баласыны дојунҹа ҝөрә билмәди. Онун бүтүн амалы аиләси вә көрпә баласы илә бағлы иди.\nОғлум анҹаг бунун үчүн јашајырды. Өзү әзијјәтлә бөјүмүшдү дејә, истәјирди ки, баласы әзијјәт чәкмәсин. Оғлум атасыз бөјүмүшдү, инди онун да баласы атасыз бөјүјәҹәк. Атасыны итирәндә Меһдинин 15 јашы варды. Һәјат јолдашым хәстә олдуғу үчүн онун өлүмүнү биртәһәр гәбул етмишдик. Анҹаг сағ-сағлам оғлумун өлүмүнү гәбул едә билмәрәм. Мән Ҹәмшид Нахчывански адына Һәрби Лисејдә дәрс дејирәм, алдығым мааш чох аздыр. Оғлум ишләјиб газаныб бизи доландырырды. Евин кишиси о иди. Она ҝөрә дә өзүнү ода-ҝөзә вурурду. Евә газанҹ ҝәтирмәк үчүн бүтүн зәһмәтә гатлашырды.\n“Астан Шаһвердијев јалан данышдығына ҝөрә утаныб јерә ҝирсин!”\n– Һадисә төрәдилән вахты депутат Астан Шаһвердијев оғлунузу тәгсирли биләрәк, сүкан архасында рәһмәтлик Меһди Әлијевин олдуғуну иддиа етмишди. Бүтүн бунлардан хәбәриниз вар идими?\n– Ҝәрәк о депутат јалан данышдығына ҝөрә утаныб јерә ҝирсин! Һеч нәдән утанмырса, һеч олмаса јалан данышмасын. Јалан данышмагдан горхмурса, Аллаһын гәзәбиндән горхсун. Мән о ики ҝүндә нә әзаблар чәкмишәм, буну Аллаһ билир.\nҺиркан Милли Паркы јаныр\nAvqust 7, 2017 - 4:21 PM\nТүркијә гәти олараг Азәрбајҹан бајрағынын рәсми јерләрдә уҹалдылмасына гадаға гојуб. Амма Азәрбајҹанда исә...- Видео\nİyul 18, 2017 - 7:09 PM\nДИН: “Ҝеландеваҝен-ин сүканы архасында Наил Аллаһвердијев олуб”\nAvqust 5, 2017 - 2:29 PM\nШәһид анасы: Полисләр мәни “дубинка”нын алтына салдылар(ВИДЕО)\nAvqust 4, 2017 - 9:05 PM


Q=8	C=4	SS=4	LS=4	PS=4	DC=0	LC=0	SD=0	BS=2	G0=12	G1=9	G2=4	DLID=az_RU	BODY=Мәсиһин әлејһдары кимдир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Мјанма Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га гырғыз еве ермәни естон зулу ибо иврит илок инҝилис исоко испан италјан каонде кинјаруанда кирунди кореја коса латыш лингала малагаси малајалам маҹар монгол нзема осетин полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи татар телугу тсонга түрк фин франсыз хорват чех читонга шона јапон јоруба јунан ҝүрҹү һауса һилигајнон әрәб\nМәсиһин әлејһдары кимдир?\nМәсиһин әлејһдары һансыса бир инсан, варлыг вә ја тәшкилат дејил. Мүгәддәс Китабда дејилир ки, «Мәсиһин әлејһдарлары» чохдур (1 Јәһја 2:18). Ашағыда садалананлары едәнләр Мәсиһин әлејһдары һесаб олунур:\nИсанын Мәсиһ вә јахуд Аллаһын Оғлу олдуғуну инкар едәнләр (1 Јәһја 2:22).\nМәсиһә, Аллаһын мәсһ олунмушуна гаршы чыханлар (Зәбур 2:1, 2; Лука 11:23).\nӨзүнү Мәсиһ кими гәләмә верәнләр (Мәтта 24:24).\nМәсиһин давамчыларыны тәгиб едәнләр. Исанын нәзәриндә онун шаҝирдләрини тәгиб етмәклә ону тәгиб етмиш олурлар (Һәвариләрин ишләри 9:5).\nЈалан вә ганунсузлуг пәрдәси алтында өзләринин мәсиһи олдуғуну сахтакарҹасына иддиа едәнләр (Мәтта 7:22, 23; 2 Коринфлиләрә 11:13).\nМүгәддәс Китаб бу ишләри едәнләри һәм фәрд олараг, һәм дә үмумиликдә «Мәсиһин әлејһдары» адландырыр (2 Јәһја 7). Мәсиһин әлејһдары илк дәфә һәвариләрин вахтында пејда олуб, индијә гәдәр дә фәалдырлар. Бунун белә олаҹағы Мүгәддәс Китабда әввәлҹәдән пејғәмбәрлик едилмишди (1 Јәһја 4:3).\nМәсиһин әлејһдарларыны неҹә мүәјјән етмәк олар?\nИса илә әлагәдар сәһв фикирләр јајырлар (Мәтта 24:9, 11). Мисал үчүн, үч үгнум вә ја Исанын Күлли-Ихтијар Аллаһ олдуғуну өјрәдәнләр Исанын өјрәтдикләринә зидд ҝедир. Чүнки Иса дејир: «Ата мәндән үстүндүр» (Јәһја 14:28).\nМәсиһин әлејһдарлары Аллаһын Падшаһлығынын неҹә фәалијјәт ҝөстәрмәси һагда Исанын дедикләрини инкар едирләр. Мисал үчүн, бәзи дин хадимләри дејир ки, Мәсиһ инсан һөкумәтләри васитәсилә иш ҝөрүр. Лакин бу тәлим Исанын дедикләринә зиддир. О демишди: «Мәним Падшаһлығым бу дүнјадан дејил» (Јәһја 18:36).\nОнлар дејирләр ки, Иса онларын Рәһбәридир. Лакин Падшаһлыг һаггында хош хәбәрин тәблиғ етмәк әмри дә дахил олмагла, онун әмрләринә риајәт етмирләр (Мәтта 28:19, 20; Лука 6:46; Һәвариләрин ишләри 10:42).


Q=6	C=0	SS=2	LS=2	PS=4	DC=0	LC=0	SD=0	BS=1	G0=44	G1=28	G2=10	DLID=az_RU	BODY=Дәнјал 8 | Онлајн Мүгәддәс Китаб | Јени дүнја тәрҹүмәси\nГоч вә тәкә (1—14)\nКичик бујнуз өзүнү уҹа тутур (9—12)\nИки мин үч јүз ахшам вә сәһәр (14)\nҸәбрајыл вәһји ачыглајыр (15—27)\nГочла тәкәнин мәнасы (20, 21)\nВәһмли падшаһ галхыр (23—25)\n8 Мән Дәнјал, әввәлләр алдығым вәһјдән сонра башга бир вәһј алдым.+ Бу, падшаһ Бәлшәззарын+ һакимијјәтинин үчүнҹү илиндә олмушду. 2 Мән вәһјдәки ҝөрүнтүләри ҝөрәркән Елам әјаләтинин+ Шуш*+ галасында идим. Бу ҝөрүнтүләрә бахырдым вә Улај чајынын кәнарында идим. 3 Башымы галдырыб ҝөрдүм ки, чајын кәнарында бир гоч+ дуруб. Онун ики бујнузу+ варды. Бујнузларын икиси дә узун иди, анҹаг бири о бириндән даһа узун иди. Даһа узун бујнуз сонрадан чыхмышды.+ 4 Мән ҝөрдүм ки, гоч гәрбә, шимала вә ҹәнуба тәрәф кәллә атыр. Һеч бир һејван онун габағында дура билмирди вә онун әлиндән хилас едә билән јох иди.+ О, истәдијини едир вә өзүнү јүксәлдирди. 5 Сонра бахыб ҝөрдүм ки, гәрбдән бир тәкә+ ајағы јерә дәјмәдән бүтүн јер үзүнү аша-аша ҝәлир. Бу тәкәнин ҝөзләри арасында бир ҝөркәмли бујнуз+ варды. 6 О, чајын кәнарында ҝөрдүјүм гошабујнуз гоча сары ҝәлирди; она сары шиддәтли гәзәблә гачырды. 7 Ҝөрдүм ки, о, гоча јахынлашыр вә она чох аҹыглыдыр. О, гочу вурду вә һәр ики бујнузуну сындырды. Онун гаршында дурмаға гочун ҝүҹү чатмады. О, гочу јерә јыхыб тапдалады; гочу онун әлиндән хилас едән олмады. 8 Онда тәкә өзүнү чох-чох уҹалтды, лакин ҝүҹләниб-гүдрәтләнән кими ири бујнузу сынды. Онун јериндә дүнјанын дөрд сәмтинә* јөнәлмиш дөрд ҝөзәчарпан бујнуз ҝөрүндү.+ 9 Бу бујнузларын бириндән диҝәр бир кичик бујнуз чыхыб ҹәнуба, шәргә вә дилбәр мәкана*+ тәрәф бој атыб чох уҹа олду. 10 О гәдәр уҹалды ки, ҝөјләр ордусуна чатды, ордунун вә улдузларын бир гисмини јерә салыб тапдалады. 11 О, өзүнү ордунун әмириндән дә уҹа тутду, даими гурбанлығы онун әлиндән алды вә онун мүгәддәс мәканынын дурдуғу јери дағытды.+ 12 Асилијә ҝөрә орду вә даими гурбанлыг бујнуза тәслим едилди. О, һаггы јерә атыр, ишиндә уғур газанырды. 13 Сонра мән бир мүгәддәс варлығын данышдығыны ешитдим. Диҝәр мүгәддәс варлыг исә данышана дејирди: «Даими гурбанлыг вә виранәлик ҝәтирән+ асилик һаггында, мүгәддәс мәканын вә ордунун тапдаланмасы һаггында олан вәһј нә гәдәр сүрәҹәк?» 14 О, мәнә деди: «Ики мин үч јүз ахшам вә сәһәр кечәнә гәдәр. Сонра мүгәддәс мәкан бәрпа олунуб гајдаја салынаҹаг». 15 Мән Дәнјал вәһјдәки ҝөрүнтүләри ҝөрәндә онларын мәнасыны билмәк истәдим. Бирдән гаршымда инсан симасында бир нәфәрин дурдуғуну ҝөрдүм. 16 Сонра Улајын+ ортасындан инсан сәси ешитдим. Сәс дејирди: «Еј Ҹәбрајыл+, ҝөрдүкләринин мәнасыны она ач».+ 17 О, дурдуғум јерә јахынлашды, јахынлашанда мән елә горхдум ки, үзүстә јерә дүшдүм. О, мәнә деди: «Еј бәни-адәм, бил вә аҝаһ ол, бу вәһј ахырзамана аиддир».+ 18 О, мәнимлә данышаркән мән јердә үзүстә дәрин јухуја ҝетдим. О, мәнә тохунду вә галдырыб ајаг үстә гојду.+ 19 Сонра деди: «Мән сәнә гәзәб дөврүнүн јекунунда нәләрин баш верәҹәјини билдирирәм. Чүнки бу, ахырзамана аиддир.+ 20 Ҝөрдүјүн икибујнузлу гоч Мада вә Фарс+ шаһларыдыр. 21 Гыллы тәкә Јунаныстан падшаһыдыр,+ ҝөзләри арасындакы ҝөркәмли бујнуз илк падшаһыдыр.+ 22 Бу бујнузун сыныб јериндә дөрд бујнузун чыхмасы+ о демәкдир ки, онун халгындан дөрд падшаһлыг пејда олаҹаг, амма онун ҝүҹүнә чатмајаҹаг. 23 Онларын һакимијјәтинин ахырында, асиләрин асилији сон һәддә чатанда, икибашлы сөзләри анлајан вәһмли падшаһ мејдана чыхаҹаг. 24 Бу падшаһ чох ҝүҹлү олаҹаг, амма бу, онун өз ҝүҹү олмајаҹаг. О, ҝөрүнмәмиш бәрбадлыглар төрәдәҹәк, ҝөрдүјү һәр ишдә уғур газанаҹаг. Гүдрәтлиләри, еләҹә дә мүгәддәс халгы+ мәһв едәҹәк. 25 Фәндҝирлији илә кәләк ишләдиб уғур газанаҹаг. Өз үрәјиндә гүррәләнәҹәк вә динҹлик дөврүндә* чохларыны һәлак едәҹәк. О, һәтта әмирләр Әмиринин әлејһинә галхаҹаг, амма инсан әли дәјмәдән мәһв олаҹаг. 26 Вәһјдә ахшам вә сәһәр һаггында дејиләнләр һәгигәтдир, лакин сән бу вәһји сирр олараг сахламалысан, чүнки о, узаг ҝәләҹәјә аиддир».+ 27 Мән Дәнјал бир нечә ҝүн һалсыз, нахош олдум.+ Сонра дуруб падшаһын ишләри илә мәшғул олмаға башладым.+ Амма ҝөрдүкләрим мәни мат гојмушду. Буну кимсә анлаја билмирди.+\n^ Јахуд ҝөзәллијә.


Q=4	C=3	SS=1	LS=1	PS=0	DC=0	LC=0	SD=0	BS=2	G0=103	G1=90	G2=49	DLID=az_RU	BODY=Јеһова Аллаһ мүждәчилик ишини аванд едир | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Самоа Сејшел креолу Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара бенгал бикол бислама болгар варај волајта газах ган гуарани гуахиро гуҹарат гырғыз дреһу дхолуо ермәни ермәни (гәрб) естон ефик занде ибо иврит илок инҝилис исланд исоко испан италјан каннада каонде каталан кечуа (Боливија) кечуа (Куско) кикамба кикујју килуба кинјаруанда кирунди кисонге кореја крио латыш лози лувале луганда лунда малагаси малај малајалам мамбве-лунгу маратһ мајја маҹар мизо михе монгол море ндебеле (Зимбабве) оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) себуан серб серб (латын) сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тетум (Дили) тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Мән сәнин Аллаһын Јеһовајам, Мән сәнин хејринә сәни өјрәдирәм, сәни ҝетмәли олдуғун јолла апарырам» (ӘШЈ. 48:17).\nЈеһованын хидмәтчиләри Мүгәддәс Китабын тәрҹүмәсиндә неҹә иштирак едир?\nСүлһ шәраити вә раһат нәглијјат ишимизи неҹә асанлашдырыр?\nМүждәнин тәблиғиндә һансы ихтиралардан истифадә едирик?\n1. Мүасир дөврдә мәсиһиләр һансы манеәләрлә үзләшибләр?\nXIX ӘСРИН ахырлары, XX әсрин әввәлләриндә Мүгәддәс Китаб Тәдгигатчылары * бир чох манеәләрлә үзләшмишдиләр. Биринҹи әсрдәки мәсиһиләр кими, онлар да гулаглара хош ҝәлмәјән хәбәри тәблиғ едирдиләр. Онларын да сајы аз иди, өзләри дә тәһсилли инсанлар һесаб олунмурдулар. Үстәлик, онлар Шејтан Иблисин бөјүк гәзәбинә туш ҝәләҹәкдиләр (Вәһј 12:12). Һәмчинин онларын тәблиғ иши сон дәрәҹә чәтин бир вахт һесаб олунан ахырзамана тәсадүф едәҹәкди (2 Тим. 3:1).\n2. Мүасир дөврдә тәблиғ ишини һәјата кечмәси үчүн Јеһова нә едир?\n2 Анҹаг Јеһованын нијјәти одур ки, мүасир дөврдә халгы мүждәни дүнјанын һәр јеринә чатдырсын. Һеч нә Она бу нијјәтини һәјата кечирмәјә мане ола билмәз. Јеһова гәдимдә халгыны Бабил әсарәтиндән гуртардығы кими, мүасир хидмәтчиләрини дә јалан динин дүнја империјасы олан «Бөјүк Бабил»дән хилас едир (Вәһј 18:1—4). О, бизим хејримизә бизи өјрәдир, бизә сүлһ бәхш едир вә Онун тәлимләрини инсанлара чатдырмаға көмәк едир. (Әшија 48:16—18 ајәләрини охујун.) Анҹаг бу о демәк дејил ки, Падшаһлыг һагда мүждә бүтүн дүнјада тәблиғ олунсун дејә Јеһова ҝәләҹәји ҝөрмә баҹарығындан истифадә едиб һәр шејдән аҝаһ олур вә дүнјада баш верән һәр шејә тәсир едир. Садәҹә олараг, бәзи амилләр шаһидлик ишини асанлашдырыр. Бунунла белә, Шејтан дүнјасында биз амансыз тәгибләрлә вә башга чәтинликләрлә үзләширик. Буна ҝөрә дә јалныз Јеһованын көмәјилә биз бунлара таб ҝәтириб алдығымыз тапшырығы иҹра едә билирик (Әшј. 41:13; 1 Јәһ. 5:19).\n3. Дәнјалын «һәгиги елм» һагда пејғәмбәрлији неҹә јеринә јетир?\n3 Јеһова Дәнјал пејғәмбәр васитәсилә демишди ки, ахырзаманда «һәгиги елм» артаҹаг. (Дәнјал 12:4 ајәсини охујун.) Јеһова Аллаһ килсә еһкамларынын узун мүддәт боғдуғу әсас Мүгәддәс Китаб тәлимләрини Мүгәддәс Китаб Тәдгигатчыларына анламаға көмәк етди. Инди Јеһова Өз халгы васитәсилә «һәгиги елм»и бүтүн дүнјаја јајыр. Бу ҝүн биз Дәнјалын пејғәмбәрлијинин јеринә јетмәсинин шаһиди олуруг. Тәхминән 8 000 000 инсан Мүгәддәс Китаб һәгигәтини гәбул едиб вә бу һәгигәти бүтүн дүнјада бәјан едир. Бәс үмумдүнја тәблиғ иши һансы амилләр сајәсиндә һәјата кечирилир?\nМҮГӘДДӘС КИТАБЫН ТӘРҸҮМӘСИ\n4. XIX әсрдә Мүгәддәс Китаб нә гәдәр дилә тәрҹүмә олунмушду?\n4 Мүждәнин тәблиғ олунмасына көмәји дәјән амилләрдән бири Мүгәддәс Китабын бүтүн дүнјада јајылмасыдыр. Әсрләр әрзиндә христиан руһаниләри Мүгәддәс Китабын охунмасына манечилик төрәтмиш, һәтта ону тәрҹүмә едәнләри гәтлә јетирмишдир. Лакин XIX әсрдә Мүгәддәс Китаб ҹәмијјәтләри Аллаһын Кәламыны там вә ја гисмән тәхминән 400 дилә тәрҹүмә етмишдир. Һәмин әсрин сонларында артыг чохларынын Мүгәддәс Китабы вар иди. Амма онларын Мүгәддәс Китаб тәлимләри барәдә билији јох иди.\n5. Јеһованын Шаһидләри Мүгәддәс Китаб тәрҹүмәсиндә нәјә наил олублар?\n5 Мүгәддәс Китаб Тәдгигатчылары билирдиләр ки, тәблиғ етмәлидирләр. Одур ки, онлар јорулмаг билмәдән Мүгәддәс Китабы инсанлара өјрәдирдиләр. Үстәлик, Јеһованын халгы Мүгәддәс Китабын мүхтәлиф тәрҹүмәләриндән истифадә едир вә пајлајырды. 1950-ҹи илдән та бу ҝүнә кими онлар там вә ја гисмән 120-дән артыг дилдә «Мүгәддәс Јазыларын Јени Дүнја Тәрҹүмәси»ни дәрҹ едибләр. 2013-ҹү илдә «Јени Дүнја Тәрҹүмәси»нин инҝилисҹә јениләнмиш нәшри ишыг үзү ҝөрдү. Бу нәшри башга дилләрә тәрҹүмә етмәк елә дә чәтин олмајаҹаг. Мүгәддәс Китабын ајдын, асан охунан тәрҹүмәси исә тәблиғ ишини јеринә јетирмәјә бизә чох көмәк едир.\n6, 7. а) Мүасир дөврдә мүһарибәләр нә дәрәҹәдә ҝениш јајылыб? б) Бәзи өлкәләрдә олан нисби сүлһ шәраитиндән биз неҹә јарарланырыг?\n6 Сиздә суал јарана биләр ки, сөһбәт һансы сүлһдән ҝедир. Мәсәлән, XX әсрдә мүһарибәләр, хүсусилә дә ики дүнја мүһарибәси милјонларла инсанын һәјатына сон гојуб. Лакин 1942-ҹи илдә, II Дүнја мүһарибәсинин ән гызғын чағында Јеһованын Шаһидләринә рәһбәрлик едән Нејтан Норр конгресдә «Сүлһ чох сүрәҹәкми?» адлы мәрузә илә чыхыш етмишди. Мәрузәдә Вәһј китабынын 17-ҹи фәслинә әсасән дејилирди ки, мүһарибәдән сонра Армаҝеддон јох, сүлһ олаҹаг (Вәһј 17:3, 11).\n7 Икинҹи Дүнја мүһарибәсинин битмәси бүтүн дүнјаја сүлһ ҝәтирмәди. Бир һесабламаја әсасән, 1946—2013-ҹү илләр әрзиндә 331 мүһарибә олмушдур. Милјонларла инсан һәјатыны итирмишдир. Анҹаг бу илләр әрзиндә бир чох өлкәләрдә нисби сүлһ шәраити һөкм сүрүб. Јеһованын халгы да бундан јарарланараг мүждәни тәблиғ едиб. Белә ки, 1944-ҹү илдә дүнјада 110 000-дән аз мүждәчи вар идисә, инди бу сај тәхминән 8 000 000-дур. (Әшија 60:22 ајәсини охујун.) Нә јахшы ки, нисби дә олса, сүлһ шәраитиндәјик вә мүждәни тәблиғ едә билирик.\n8, 9. Нәглијјат саһәсиндә һансы ирәлиләјишләр олмушдур вә бу, бизим ишимизә неҹә көмәк едир?\n8 Нәглијјат саһәсиндәки ирәлиләјишләр тәблиғ ишини асанлашдырыб. «Ҝөзәтчи гүлләси» журналынын илк сајындан 21 ил сонра, 1900-ҹү илдә бүтүн Бирләшмиш Штатларда ҹәми 8 000 автомобил гејдә алынмышды. Өлкәдә јалныз бир нечә јүз километр јол јахшы вәзијјәтдә иди. Бу ҝүн исә бүтүн дүнјада бир милјард јарымдан чох мүһәррикли нәглијјат васитәси вә милјонларла километр узунлуғунда јахшы јоллар вар. Автомобил вә јахшы јоллар сајәсиндә биз уҹгар әразиләрдә јашајан инсанлара мүждәни чатдыра билирик. Һәтта раһат нәглијјат олмаса да, пијада бөјүк мәсафәләр гәт етмәли олсаг да, биз шаҝирд һазырламаг үчүн әлимиздән ҝәләни едирик (Мәт. 28:19, 20).\n9 Диҝәр нәглијјат васитәләринин дә тәблиғ ишимизә көмәји бөјүкдүр. Јүк машынлары, ҝәмиләр, гатарлар сајәсиндә Мүгәддәс Китаба әсасланан әдәбијјаты бир нечә һәфтәјә чох уҹгар әразијә чатдырмаг олур. Тәјјарәнин көмәјилә рајон нәзарәтчиләри, филиал комитәсинин үзвләри, хүсуси тәјинатлы мүждәчиләр вә башгалары тез бир заманда конгресләрә чатыр, јахуд да теократик тапшырыгларыны иҹра едә билирләр. Бундан башга, Рәһбәрлик Шурасынын үзвләри, еләҹә дә мәркәзи идарәдә чалышан диҝәрләри тәјјарә илә бир чох өлкәләрә сәфәр едиб иман баҹы-гардашларыны руһландырыр, онлара тәлим верирләр. Беләликлә, нәглијјат саһәсиндәки ирәлиләјишләр Јеһованын халгы арасында бирлијә төһфә верир (Зәб. 133:1—3).\n10. Нәјә ҝөрә демәк олар ки, инҝилис дили бејнәлхалг дилдир?\n10 Биринҹи әсрдә којнé, јәни јунан дилинин ҝүндәлик данышыгда истифадә олунан формасы бүтүн Рома империјасында үмумишләк дил иди. Бәс бу ҝүн һансы дил бејнәлхалг дилдир? Чохларынын фикринҹә, бу, инҝилис дилидир. Бир китабда дејилир: «Дүнја әһалисинин тәхминән дөрддә бири инҝилис дилиндә сәрбәст данышыр» («English as a Global Language»). Ән чох өјрәнилән әҹнәби дил инҝилис дилидир. Коммерсија, сијасәт, елм вә технолоҝија саһәси илә бағлы бејнәлхалг мүнасибәтләрдә инҝилис дили истифадә олунур.\n11. Инҝилис дили һәгиги ибадәтин јајылмасында һансы ролу ојнајыр?\n11 Инҝилис дилинин бүтүн дүнјада истифадә едилмәси һәгиги ибадәтин јајылмасына көмәк едир. Илләр әрзиндә «Ҝөзәтчи гүлләси» вә Мүгәддәс Китаба әсасланан нәшрләр јалныз инҝилис дилиндә дәрҹ олунмушду. Бу дил Јеһованын Шаһидләринин мәркәзи идарәсиндә рәсми дилдир. Нју-Јорк штатынын Патерсон шәһәриндәки Ҝөзәтчи Гүлләсинин Тәлим Мәркәзиндә дә тәһсил инҝилис дилиндә верилир.\n12. Јеһованын хидмәтчиләри Мүгәддәс Китаба әсасланан нәшрләри нә гәдәр дилә тәрҹүмә едир вә мүасир технолоҝија бу ишдә онлара неҹә көмәк едир?\n12 Биз Падшаһлыг һагда мүждәни бүтүн халглара тәблиғ етдијимиз үчүн нәшрләримизи тәхминән 700 дилә тәрҹүмә едирик. Компүтер технолоҝијасындакы ирәлиләјишләрин, еләҹә дә MEPS системинин (чохдилли електрон нәшријјат системи) ҝөрдүјүмүз ҝенишмигјаслы ишдә бизә бөјүк көмәји дәјир. Бүтүн бунлар Падшаһлыг хәбәринин јајылмасына вә бүтүн дүнјада јашајан диндашларымызын вәһдәтдә олмасына көмәк едир. Лакин даһа ваҹиб дилдә, Мүгәддәс Јазылардакы һәгигәтин «саф дил»индә данышмағымыз арамыздакы бирлији хүсуси едир. (Сәфәнја 3:9 ајәсини охујун.)\n13, 14. Мүасир мәсиһиләр ганунлардан вә мәһкәмә гәрарларындан неҹә јарарланырлар?\n13 Әввәлки мәгаләдән өјрәндијимиз кими, илк мәсиһиләр бүтүн империјада гүввәдә олан Рома ганунларындан јарарланырдылар. Мүасир дөврдә дә мәсиһиләр ганунла тәмин олунан һүгуглардан фајдаланырлар. Мәсәлән, тәшкилатымызын мәркәзи идарәсинин јерләшдији Бирләшмиш Штатларда Конститусија инсанлара дин, сөз вә сәрбәст топлашма азадлығы верир. Бунун сајәсиндә Бирләшмиш Штатлардакы гардашларымыз азад шәкилдә топлашыр, Мүгәддәс Китабы сәрбәст мүзакирә едир вә өјрәндикләрини инсанларла бөлүшүр. Лакин онларын мүәјјән һүгугларынын танынмасы мәһкәмәләр васитәсилә мүмкүн олмушдур (Филип. 1:7). Бирләшмиш Штатларда Јеһованын халгына гаршы һүгуги тәдбир ҝөрүләндә јухары инстансијалар онларын тәблиғ етмәк һүгугуну бәрпа едиб.\n14 Башга өлкәләрдәки мәһкәмәләр дә бизим ибадәт етмәк азадлығымызы вә ачыг шәкилдә тәблиғ етмәк һүгугумузу мүдафиә едир. Дүздүр, бәзи јерләрдә мәһкәмәләри удузуруг, лакин белә олан һалда бејнәлхалг мәһкәмәләрә мүраҹиәт едирик. Мәсәлән, 2014-ҹү илин ијун ајындан Авропа Инсан Һүгуглары Мәһкәмәси 57 ишдә бизим леһимизә гәрар чыхарыб вә бу гәрарлар Авропа Шурасына дахил олан бүтүн дөвләтләрә шамил едилир. Бүтүн халглар бизә нифрәт етсәләр дә, бир чох өлкәләрин мәһкәмәләри бизим ибадәт етмәк һүгугумузу мүдафиә едир (Мәт. 24:9).\n15. Чап саһәсиндә һансы ихтиралар едилиб вә бунун ишимизә һансы көмәји олуб?\n15 Мүждәнин бүтүн дүнјада тәблиғ едилмәсиндә чап сәнајесиндәки ихтираларын да бөјүк ролу олмушдур. Әсрләр әрзиндә чап ишиндә Иоһанн Гутенбергин 1450-ҹи илдә ихтира етдији һәрәкәтли метал лөвһәләрдән истифадә едилмишди. Лакин сон ики әср әрзиндә чап сәнајесиндә әһәмијјәтли дәрәҹәдә наилијјәтләр әлдә едилди. Чап машынлары даһа бөјүк, сүрәтли вә функсионал олду. Кағыз истеһсалы вә ҹилдләмә ҝет-ҝедә уҹузлашды. Офсет чапы (чап формасы үзәринә чәкилмиш бојаг әввәлҹә еластик резин сәтһә, орадан исә кағыза көчүрүлүр) метал һәрфләрин кағыз үзәринә басма үсулуну әвәз етди. Бунунла да истеһсал просеси сүрәтләнди вә иллүстрасијаларын кејфијјәти артды. Бәс бүтүн бунларын бизим ишимизә һансы тәсири олду? Мәсәлән, «Ҝөзәтчи гүлләси»нин илк сајы (ијул, 1879) 6000 нүсхәдә, шәкилсиз, һәм дә ҹәми бир дилдә — инҝилис дилиндә чыхмышды. Артыг илк сајын чыхдығы илдән 136 ил кечиб. Бу ҝүн «Ҝөзәтчи гүлләси»нин һәр сајынын 50 000 000-дан чох нүсхәси дәрҹ олунур вә пајланыр. Үстәлик, журналда рәнҝли шәкилләр јер алыр вә журнал 200-дән артыг дилә тәрҹүмә олунур.\n16. Һансы ихтираларын үмумдүнја тәблиғ ишинә көмәји дәјиб? (Мәгаләнин әввәлиндәки шәклә бахын.)\n16 Өтән ики әср әрзиндә Аллаһын халгынын мүждәни тәблиғ етмәк үчүн истифадә етдији ихтиралардан бәзиләриндән, гатардан, машындан, тәјјарәдән сөз ачдыг. Бу сијаһыја велосипеди, јазы макинасыны, Брајл әлифбасыны, телеграфы, телефону, камераны, аудио вә видео апаратлары, радиону, телевизору, кинофилмләри, компүтер вә Интернети дә дахил етмәк лазымдыр. Бунларын һамысынын шаҝирд һазырламаг тапшырығынын иҹрасында әвәзсиз ролу олуб. Јеһова Аллаһ габагҹадан демишди ки, Онун халгы халгларын сүдүнү ичәҹәк. Биз Мүгәддәс Китаб вә она әсасланан нәшрләри дәрҹ етмәк үчүн халгларын наилијјәтләриндән, мәсәлән, мүасир технолоҝијадан истифадә едирик. Бунунла да һәмин пејғәмбәрлији јеринә јетиририк. (Әшија 60:16 ајәсини охујун.)\n17. а) Өјрәндикләримиздән һансы нәтиҹәјә ҝәлирик? б) Нәјә ҝөрә Јеһова бизә Онун әмәкдашлары олмаға изин верир?\n17 Бүтүн бунлар сүбут едир ки, Јеһова Аллаһ тәблиғ ишини аванд едир. Әлбәттә, Өз нијјәтини һәјата кечирмәк үчүн Јеһова бизим көмәјимизә мөһтаҹ дејил. Амма әзиз сәмави Атамыз бизә Онун әмәкдашлары олмаға изин верир. Бунун сајәсиндә исә биз Она вә инсанлара мәһәббәтимизи ҝөстәрә билирик (1 Кор. 3:9; Марк 12:28—31). Буна ҝөрә дә, ҝәлин дүнјада ән ваҹиб иши, Падшаһлыг хәбәрини бәјан етмәк ишини иҹра етмәк үчүн әлимиздә олан бүтүн имканлардан истифадә едәк. Ҝәлин вар ҝүҹүмүзлә чалышаг вә ҝөстәрәк ки, үмумдүнја тәблиғ ишини аванд етдијинә ҝөрә Јеһоваја миннәтдарлығымыз сонсуздур!\n^ абз. 1 Мүгәддәс Китаб Тәдгигатчылары 1931-ҹи илдә Јеһованын Шаһидләри адыны гәбул едибләр (Әшј. 43:10).\n5 800 000 НҮСХӘ\n18 400 000 НҮСХӘ\nӘбәди һәјата апаран һәгигәт\n107 300 000 НҮСХӘ\nМүгәддәс Китаб әслиндә нә өјрәдир?\n237 600 000 НҮСХӘ\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Феврал 2015


Q=11	C=7	SS=1	LS=1	PS=3	DC=0	LC=0	SD=0	BS=1	G0=48	G1=27	G2=9	DLID=az_RU	BODY=2 Ишмуил 20 | Онлајн Мүгәддәс Китаб | Јени дүнја тәрҹүмәси\n2 Ишмуил 20:1—26\nСәбанын гијамы; Јуаб Амассаны өлдүрүр (1—13)\nСәбанын башы кәсилир (14—22)\nДавуд халга рәһбәрлик едир (23—26)\n20 Орада бинјаминли Бихринин оғлу, Сәба адында бир мәрдимазар вар иди.+ О, шејпур чалыб+ деди: «Бизим Давудда пајымыз, Јәссә оғлунда ирсимиз јохдур.+ Еј Исраил, һајды, һәр кәс өз аллаһларына* гајытсын!»+ 2 Онда бүтүн исраиллиләр Давуду атыб Бихри оғлу Сәбанын далынҹа ҝетдиләр.+ Јәһудалылар исә Иордандан Јерусәлимә гәдәр падшаһларындан ајрылмадылар.+ 3 Давуд Јерусәлимдәки сарајына+ ҝәләндә евә бахмаг үчүн гојдуғу он ҹаријәсини+ башга бир евдә нәзарәт алтында сахлады. Давуд онларын јемәк-ичмәјини верирди, лакин онларла јахынлыг етмирди.+ Онлар әрләри ола-ола өмүрләринин ахырына гәдәр дул кими јашадылар. 4 Падшаһ Амассаја+ деди: «Үч ҝүн әрзиндә бүтүн јәһудалылары јаныма топла, өзүн дә бурада ол». 5 Амасса јәһудалылары топламаға ҝетди, амма тәјин олунан вахтда ҝәлиб чыхмады. 6 Давуд Абшаја+ деди: «Бихри оғлу Сәба+ бизә Абсаламдан бешбетәр хәтәр јетирә биләр.+ Ағанын адамларыны ҝөтүр, онун изинә дүш. Гој о, гала-шәһәрләр тапыб әлимиздән гуртулмасын». 7 Јуабын+ адамлары, кәритиләр, фәләслиләр+ вә бүтүн иҝидләр онунла ҝетдиләр вә Бихри оғлу Сәбаны тәгиб етмәк үчүн Јерусәлимдән чыхдылар. 8 Онлар Ҝибјонда+ бөјүк дашын јанына чатанда Амасса+ онларын гаршысына чыхды. Јуаб дөјүш палтары ҝејмиш, гылынҹы гынына тахыб белинә бағламышды. О, ирәли аддым атанда гылынҹы гынындан чыхыб јерә дүшдү. 9 Јуаб Амассаја деди: «Неҹәсән, гардашым?» Сонра Јуаб сағ әлилә Амассанын саггалындан јапышды, ҝуја ону өпмәк истәјирди. 10 Амасса Јуабын әлиндәки гылынҹа фикир вермәди. Јуаб гылынҹы Амассанын гарнына сохуб+ бағырсагларыны јерә төкдү. Икинҹи дәфә вурмаға еһтијаҹ олмады, бир зәрбә илә ону өлдүрдү. Сонра Јуабла гардашы Абшај Бихри оғлу Сәбанын далынҹа дүшдү. 11 Јуабын адамларындан бири ҹәсәдин јанында дуруб дејирди: «Ким Јуабын тәрәфиндәдир, ким Давуда садигдир, Јуабын далынҹа ҝәлсин!» 12 Амасса исә јолун ортасында ган ичиндә сәрилиб галмышды. Јуабын адамы һамынын ҝәлиб орада дајандығыны ҝөрәндә Амассанын ҹәсәдини сүрүјүб чөлә апарды вә үстүнә палтар атды. Чүнки һәр кәс онун јанында дајанырды. 13 Ҹәсәди јолдан чәкәндән сонра һамы Јуабла бирликдә Бихри оғлу Сәбаны+ тәгиб етмәјә ҝетди. 14 Сәба Исраилин бүтүн гәбиләләриндән кечиб Бејт-Мәкаһдакы Абилә+ ҝәлди. Бихриләр бир јерә јығышыб онун ардынҹа ҝетдиләр. 15 Јуабла адамлары ҝәлиб Бејт-Мәкаһдакы Абили мүһасирәјә алдылар вә мүһасирә бәнди илә дөврәләнмиш шәһәрә гаршы мүһасирә гурғусу гурдулар. Јуаб адамлары илә шәһәр диварыны учурмаг үчүн диварын алтыны газырды. 16 Бир ағыллы гадын шәһәр диварынын үстүндән гышгырыб деди: «Гулаг асын, гулаг асын! Јуаба дејин бура ҝәлсин, она дејиләси сөзүм вар». 17 Јуаб она јахынлашды. Гадын ондан сорушду: «Јуаб сәнсән?» О: «Мәнәм», — дејә ҹаваб верди. Гадын деди: «Гарабашынын сөзүнү динлә». О: «Ешидирәм», — деди. 18 Гадын сөзүнә давам етди: «Гәдимдә белә дејирдиләр: “Абилдә сорушун, иш һәлл олунсун”. 19 Мән Исраилин сүлһпәрвәр, садиг адамларынын адындан данышырам. Сән Исраилин ана шәһәрини дағытмаг истәјирсән. Ахы нә үчүн Јеһованын ирсини мәһв етмәк истәјирсән?»+ 20 Јуаб она ҹаваб верди: «Шәһәри дағытмаг, мәһв етмәк һеч ағлымдан да кечмәјиб. 21 Мәгсәдим бу дејил. Әфраим дағлыг бөлҝәсиндән+ Бихри оғлу Сәба+ Давуд падшаһа гаршы гијам галдырыб. Тәкҹә ону мәнә верин, шәһәрдән чәкилим ҝедим». Гадын Јуаба деди: «Онун башы дивардан сәнә атылаҹаг». 22 Гадын шәһәр әһлинин јанына ҝетди. Онлар Бихри оғлу Сәбанын башыны кәсиб Јуаба атдылар. Јуаб шејпур чалды, дөјүшчүләр шәһәрин мүһасирәсини ҝөтүрдүләр, һәрә өз евинә ҝетди.+ Јуаб исә Јерусәлимә, падшаһын јанына гајытды. 23 Јуаб бүтүн Исраил ордусунун башчысы иди.+ Јәһјадај+ оғлу Бәнаји+ кәритиләрин вә фәләслиләрин башчысы иди.+ 24 Әдурам+ әмәк мүкәлләфијјәтлиләрин үзәриндә иди, Әхилуд оғлу Јәһушафат+ исә салнамәчи иди. 25 Шәваһ катиб, Садыгла+ Әбјатар+ каһин идиләр. 26 Јаирли Ираһ Давудун баш вәзири иди.\n^ Диҝәр вариант: чадырларына.\n2 Ишмуил 20


Q=9	C=0	SS=0	LS=9	PS=0	DC=0	LC=0	SD=0	BS=1	G0=17	G1=16	G2=8	DLID=az_RU	BODY=Русијадакы һүгуги мәсәләләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни естон зулу инҝилис испан италјан каонде кинјаруанда кирунди кореја коса малагаси маҹар полјак португал румын рус сепеди серб серб (латын) сесуто (Лесото) сетсвана словак словен суаһили тагалог фин франсыз хорват чех чичева јапон јунан ҝүрҹү\n2 ИЈУН 2014-ҸҮ ИЛ\n2014-ҹү илин мај ајындан Таганрог Шәһәр Мәһкәмәсиндә 16 Јеһованын Шаһидинин мәһкәмә иши давам едир. Бу, Русијада јеҝанә мәһкәмә ишидир ки, мүттәһимләр ҹинајәт тәгиби илә һәдәләнәрәк имандан дөнмәјә мәҹбур олунурлар. Мүттәһимләрдән бири дејир: «Онлар мәним һамы кими олмағымы истәјирләр. Башгаларындан фәргләнмәји, һараса ҝетмәјими, Мүгәддәс Китаб һагда данышмағымы истәмирләр. Сонра нә баш верәҹәјини билмирәм».\n2009-ҹу илдән етибарән Русија һөкумәт нүмајәндәләри Јеһованын Шаһидләринә гаршы Екстремист фәалијјәтинә мүгавимәтлә бағлы гануну јанлыш шәкилдә тәтбиг едирләр вә бу, даһа да интенсивләшир. Јеһованын Шаһидләринин вәкили олан Виктор Женков дејир: «Мән сон илләр әрзиндә Јеһованын Шаһидләринин тәгиб олунмасы илә бағлы баш верән һадисәләри ҝөтүр-гој етдим вә белә бир гәнаәтә ҝәлдим ки, һүгуг мүһафизә органлары Јеһованын Шаһидләринә гаршы мәгсәдјөнлү шәкилдә даима мүбаризә апарырлар». Таганрогун дөвләт нүмајәндәләри онлара гаршы хүсусилә агрессив мөвге тутурлар. Јеһованын Шаһидләри 1992-ҹи илдән Русија Федерасијасында рәсми олараг гејдијјатдан кечмәләринә бахмајараг, онларла елә рәфтар едирләр, санки, фәалијјәтләри гадаға алтындадыр. Онлар өз нијјәтләрини һеч ҝизләтмирләр. Иттиһам олунан диҝәр Шаһид дејир: «Мүстәнтиг кабинетиндә ачыг-ајдын шәкилдә деди ки, “Јеһованын Шаһиди олмагдан имтина етдијини ҝөстәрән вәрәгә имза ат вә биз сәнин әлејһинә галдырылан бүтүн ишләри бағлајараг, сәни азадлыға бурахарыг, һара истәјирсән ҝет”».\nМәһкәмәнин гәрарындан асылы олараг, 16 Шаһид ҹәримәләнә, иҹбари ишә ҹәлб олуна вә ја һәбс олуна биләрләр. Әҝәр онлара һөкм кәсилсә, онда бүтүн Русијада дин азадлығы тәһлүкә алтында олаҹаг. Бу исә, өз нөвбәсиндә, Русијадакы бүтүн Јеһованын Шаһидләри үчүн бир ишарә олаҹаг ки, һәмишәки кими динҹ шәкилдә дини фәалијјәтлә мәшғул олдугларына ҝөрә ејни ҹүр ҹинајәт тәгиби илә үзләшмәк риски ҝөзләјир. Мүттәһимләрин башга бир вәкили Алјона Бородина бөлүшүр: «Јеһованын Шаһидләри һәмишә дөвләт нүмајәндәләри тәрәфиндән тәгибләрә мәруз галырлар. Онларын әдәбијјаты екстремист нәшрләр сијаһысына дахил олунур. Әҝәр мәһкәмәнин гәрары илә әдәбијјат екстремист һесаб олунурса, ону мәһкәмәнин гәрары илә мәһв едирләр. Бир јазычы демишди ки, “китаблары јандыранлар бир ҝүн инсанлары да јандыраҹаглар”. Дини азадлыг үчүн ҹидди тәһлүкә вар».\n2014-ҹү ил ијун ајында мәһкәмәнин гәрары ҝөзләнилир. Бүтүн дүнјадакы Јеһованын Шаһидләри, еләҹә дә дин азадлығына дәјәр верән диҝәр инсанлар бу гәрары һәјәҹан ичиндә ҝөзләјирләр.


Q=4	C=4	SS=0	LS=0	PS=0	DC=0	LC=0	SD=0	BS=1	G0=15	G1=11	G2=4	DLID=az_RU	BODY=Иса Мәсиһ өлүмүндән бир нечә ҝүн габаг бәјан етмишди: «Падшаһлыг һаггындакы бу мүждә халгларын һамысына шәһадәт олсун дејә, бүтүн јер үзүндә тәблиғ едиләҹәк вә сон о вахт ҝәләҹәк» (Мәтта 24:14). Бәли, бүтүн јер үзүндә. Бәс бу, неҹә мүмкүн олаҹагды? Иса Мәсиһин гојдуғу нүмунәни изләмәклә (Лука 8:1).\nЕв-ев тәблиғ едирик. Иса пејғәмбәр шаҝирдләринә ев-ев тәблиғ етмәји өјрәтмишди (Мәтта 10:11—13; Һәвариләрин ишләри 5:42; 20:20). Биринҹи әсрдәки мүждәчиләр конкрет әразиләрдә тәблиғ едирдиләр (Мәтта 10:5, 6; 2 Коринфлиләрә 10:13). Бу ҝүн дә мүждәчилик иши мүтәшәккил сурәтдә иҹра олунур. Һәр јығынҹаг мүәјјән әразидә тәблиғ едир. Бунун сајәсиндә биз Иса Мәсиһин әмрини јеринә јетиририк, тәблиғ едиб әтрафлы шәһадәт веририк (Һәвариләрин ишләри 10:42).\nҺәр јердә тәблиғ едирик. Иса Мәсиһ иҹтимаи јерләрдә тәблиғ етмәклә дә бизә өрнәк вермишди. Мәсәлән, о, дәниз кәнарында, ҹамаатын су чәкдији гујунун башында тәблиғ етмишди (Марк 4:1; Јәһја 4:5—15). Биз дә һәр јердә — күчәдә, паркларда, иш јерләриндә тәблиғ едирик, телефон васитәсилә инсанлара Аллаһын Кәламындан данышырыг. Бундан әлавә, имкан јаранан кими гоһумларымыза, гоншуларымыза, иш вә мәктәб јолдашларымыза шаһидлик едирик. Бу ишдә һәр кәс әлиндән ҝәләни едир вә беләҹә, гуртулуш хәбәри бүтүн дүнјада милјонларла инсана чатдырылыр (Зәбур 96:2).\nДүшүнүн: Аллаһын ҝәләҹәк нијјәти барәдә үрәкачан хәбәри киминлә бөлүшә биләрсиниз? Нәјә ҝөрә бу хәбәри она чатдырмаг јахшы оларды? Фүрсәт дүшән кими бу үмидвериҹи хәбәри һәмин адама чатдырын.\nИнсанлар һансы мүждәни ешитмәлидир?\nЈеһованын Шаһидләри мүждәчилик ишиндә Иса пејғәмбәрдән неҹә өрнәк алырлар?\nСизә дәрс кечән адамдан хаһиш един өјрәндијиниз шејләри достунуза һөрмәтҹил шәкилдә тәгдим етмәји сизә баша салсын.


Q=6	C=2	SS=0	LS=4	PS=0	DC=0	LC=0	SD=0	BS=5	G0=19	G1=17	G2=12	DLID=az_RU	BODY=Вилајәти - фәгиһин шәраити нәдир? - Cavablar xəzinəsi - açılmasında məqsəd İslama aid suallara cavab vermək olmuşdur\nİnternetə qoyma tarixi: 2010/02/06\nSaytın kodu fa263\tArxiv kodu 7335\nИсламда рәһбәрлијин әсаслары бунлардан ибарәтдир: фәгиһлик, әдаләт вә ислам ҹәмијјәтини идарә етмәк гүдрәти. Иран Ислам Республикаснын конститусијасынын 109-ҹу маддәсиндә бу үч шәртә ишарә олунуб.\nРәһбәрин шәраит вә сифәтләри:\nФигһ елминин мүхтәлиф бөлмәләриндә фәтва вермәк вә елми сәлаһијјәти олмаг.\nИслам үммәтинә рәһбәрлик етмәкдән өтрү әдаләт вә лазыми шәкилдә тәгвасы олсун.\nДүзҝүн сијаси вә иҹтимаи дүнја ҝөрүшүнә малик олмаг. Тәдбирли, шүҹаәтли, рәһбәрлик үчүн лазым олан мүдүријјәт вә гүдрәтә малик олмаг.\nВилајәти-фәгиһ һаггында олан дәлилләрдән мәлум олду ки ислам ҹәмијјәтинин рәһбәрлијини о шәхс өһдәсинә ала биләр ки, фәгиһлик мәгамына чата билсин вә илаһи һөкмләри сәһиһ мәнабеләрдән алә ҝәтирә билсин. Әлбәттә, рәвајәтдә белә шәхсләрдән “рәвајәт вә ја мәсум Имамларын (әлејһимуссалам) ганунуну нәгл едәнләр” ады илә гејд олунур. Ајдындыр ки, “һәдис вә ја мәсум Имамларын (әлејһимуссалам) јолуну” о шәхсләр нәгл едә биләр ки фәгиһ, јәни, мүҹтеһид, јахуд шәриәт елминдә олан, зидд мәсәләләрин һәллини, дәлилләрин ҹәм олунмасы вә рәвајәтләрин сәнәдләринин мөтәбәр олуб-олмамасыны јолуну вә елмини ајдынлығы илә билсин. Бәлкә дә, о вахт Имамын (әҹ) һәдисиндә ““рәвајәт вә ја мәсум Имамларын (әлејһимуссалам) ганунуну бәјан едәнләр” –дән мәгсәд, о заман һеч дә дини термин кими танынмајан “фәгиһ” вә ја “мүҹтеһид” сөзү нәзәрдә тутулмушдур. Јахуд, ола билсин бүтүн равиләрин фәгиһ олмамаларына бахмајараг, о заманкы фәгиһләр равиләрин арасындан чыхырды.\nҺәр һалда, гејбәт әсриндә үммәтә рәһбәрлијин әсас шәртләриндән бири “фәгиһлик” мәгамыдыр. Ондан да мәгсәд, “мүтләг иҹтиһад”-дыр. Јәни, фәгиһ о кәсдир ки шәриәт мәсәләсини дини мәнбәләрдән сәһиһ шәкилдә, елми сурәтдә әлә ҝәтирмәји башарсын. Һәмчинин, фәгиһин иҹтиһады “мүтәҹәззи иҹтиһад” олан хүсуси бир мөвзуја мүнһәсир олмамалыдыр.\nИслам рәһбәрлијинин диҝәр шәраитләриндән бири дә “әдаләтдир”. Вилајәти-фәгиһин дәлилләриндә әдаләт сөзүнүн ачыг шәкилдә ишләдилмәмәсинә бахмајараг ағыл һөкм едир ки, әсасы әгидә үзәриндә гурулмуш бир ҹәмијјәтин идарә вә рәһбәрлији о әгидәјә мәһәл гојмајанлара верилмәсин. Башга ҹәһәтдән, бизим рәвајәтләримиз вар ки фасиг вә әдаләтсиз рәһбәрдән итаәт етмәк олмаз. Мәслән бу ајәдә Аллаһ-таала бујурур: “Гəлбини, Бизи xaтырлaмaгдaн гaфил eтдијимиз, нəфсинин истəклəринə ујaн вə (һəр) ишиндə ифрaтa вaрaн бир кимсəјə итaəт eтмə!”\nҮсули-Кафи китабында, имам Багир (әлејһиссалам)-дан нәгл олунур, Ислам Пејғәмбәриндән (сәлләллаһу әлејһи вә алиһи вә сәлләм)-дән белә бир рәвајәт нәгл едир, Һәзрәт бујурур: Рәһбәрлик јалныз, үч хүсусијјәтә малик олана аиддир:\nОну, Аллаһын ҝүнаһ һесаб сајдығы ишләрдән горујан вәрә әхлагы.\nӨзүнүн гәзәб вә ихтијарына малик олмасына сәбәб олан һелм.\nИхтијарында олан рәијјәтә гаршы јахшылыг етсин вә онлара ата меһрибанлығы ҝөстәрсин.\nҺәмин рәвајәт ағылын гәбул етдији башга бир шәрти дә бәјан едир. О да будур ки, “өһдәсинә ҝөтүрдүјү иши јеринә јетирмәјә гүдрәти олсун.” Јәни, о адил фәгиһ ислам ҹәмијјәтинин рәһбәри ола биләр ки, ҹәмијјәти идарә етмәјә гүдрәти олсун. Бу мәтләби, дининдән асылы олмајараг бүтүн елм саһибләри тәсдиг едирләр.\nБеләликлә, Исламда рәһбәрлијин әсаслары бунлардан ибарәтдир: фәгиһлик, әдаләт вә ислам ҹәмијјәтини идарә етмәк гүдрәти. Иран Ислам Республикаснын конститусијасынын 109-ҹу маддәсиндә бу үч шәртә ишарә олунуб.\nИслам үммәтинә рәһбәрлик етмәкдән өтрү әдаләт вә лазымы шәкилдә тәгва.\nБиринҹи бәнд: Бу иш, фәгиһин мүтләг иҹтиһадына аиддир. Бу ҹәһәтдән, фәгиһин бир мөвзуда јох, шәриәтә аид бүтүн мөвзуларда фәтва әһли олмасы әсас сајылыр.\nИкинҹи бәнд: Рәһбәрин әдаләтинә аиддир. Әдаләтин мүхтәлиф мәртәбәләри тәсввүр олундуғуна ҝөрә ислам үммәтинин рәһбәрлијинә мүнасиб әдаләт шәрт сајылыр.\nҮчүнҹү бәнд: Рәһбәрин бу мәгама һансы истедады бәјан олунур? О ҹүмләдән, дүзҝүн сијаси вә иҹтимаи дүнја ҝөрүшүнә малик олмаг. Тәдбирли, шүҹаәтли, рәһбәрлик үчүн лазым олан мүдүријјәт вә гүдрәтә малик олмаг. Бүтүн бунлар да ҹәмијјәтин рәһбәрлијиндә әмәл вә нәзәри әсаслардыр.\nДаһа чох мәлумат үчүн бах:\nМәһди Һадәви Теһрани, вилајәт вә дәјанәт, мүәссисеји фәрһәнҝи Ханеји-хирәд, Гум, икинҹи чап, 1380ҹи шәмси или.\n Ајәтуллаһ Ҹавад Амули, Вилајәти-фәгиһ, сәһ-121-122. Сејјид Казим Һаири, Әсасул-һөкумәтил-исламијјә, сәһ-247.\n Мүнтәзири, Вилајәти-фәгиһ, 1-ҹи ҹилд, сәһ-289-300.\n Кәһф сурәси, 28-ҹи ајә.\n Әл-Кулејни, Әл-Кафи, 1-ҹи ҹилд, сәһ-407, (китабул-һөҹҹәт, баб ма минәл-һәггил-Имам әләл-рәијјәт)\n Мүнтәзири, Вилајәти-фәгиһ, 1-ҹи ҹилд, сәһ-289-300


Q=8	C=6	SS=2	LS=0	PS=4	DC=0	LC=0	SD=0	BS=2	G0=41	G1=20	G2=8	DLID=az_RU	BODY=Чыхыш 2 | Онлајн Мүгәддәс Китаб | Јени дүнја тәрҹүмәси\nМуса доғулур (1—4)\nФиронун гызы Мусаны оғуллуға ҝөтүрүр (5—10)\nМуса Мәдјәнә гачыр вә Сәфурәни алыр (11—22)\nАллаһ исраиллиләрин фәрјадыны ешидир (23—25)\n2 Лави нәслиндән бир нәфәр лавили бир гызла евләнди.+ 2 Гадын һамилә галыб бир оғлан доғду. Ушағын чох ҝөзәл олдуғуну ҝөрүб ону үч ај ҝизләтди.+ 3 Лакин ушағы артыг ҝизләтмәк+ мүмкүн олмајанда бир гамыш* сәбәт ҝөтүрүб она гатран* чәкди, ушағы сәбәтә гојду вә сәбәти апарыб Нил чајынын гырағындакы гамышлыға бурахды. 4 Көрпәнин баҹысы+ исә онун башына нә ҝәләҹәјини билмәк үчүн узагдан дуруб бахырды. 5 Фиронун гызы Нил чајына чиммәјә ҝәлди. Онун кәнизләри чајын кәнарында ҝәзиширдиләр. Фирон гызынын ҝөзү гамышлыгдакы сәбәтә саташды вә ҹәлд кәнизини ҝөндәриб сәбәти ҝәтиртди.+ 6 Сәбәти ачанда ушағы ҝөрдү. Көрпә ағлајырды. Фирон гызы: «Бу, ибрани ушағыдыр», — десә дә, она јазығы ҝәлди. 7 Бу заман ушағын баҹысы фирон гызына деди: «Истәјирсән, ҝедим бир әмзикли ибрани гадын чағырым көрпәјә дајәлик етсин?» 8 Фирон гызы: «Ҝет чағыр», — деди. Гызҹығаз ҝедиб көрпәнин анасыны чағырды.+ 9 Фирон гызы гадына деди: «Бу ушағы ҝөтүр, она дајәлик ет. Һаггыны верәҹәјәм». Беләликлә, гадын ушағы апарыб она дајәлик етди. 10 Ушаг бөјүјәндә гадын ҝәтириб ону фиронун гызына верди. О да ушағы оғуллуға ҝөтүрдү+ вә: «Ону судан чыхардым», — дејәрәк адыны Муса* гојду.+ 11 Илләр кечди, Муса бөјүдү. Бир ҝүн о, сојдашларынын* јанына ҝедиб онларын неҹә зүлм чәкдијини ҝөрдү.+ Орада бахыб ҝөрдү ки, бир мисирли онун ибрани гардашларындан бирини дөјүр. 12 Муса әтрафа ҝөз ҝәздирди. Ҝөрәндә ки, һеч кәс јохдур, вуруб мисирлини өлдүрдү, мејитини исә гумда ҝизләтди.+ 13 Ертәси ҝүн ҝәләндә ики ибранинин бир-бирилә далашдығыны ҝөрдү вә һагсыз олана деди: «Јолдашыны нијә дөјүрсән?»+ 14 Һәмин адам деди: «Сәни бизим үзәримизә аға гојублар, јохса һаким? Бәлкә, мисирлини өлдүрдүјүн кими, мәни дә өлдүрмәк истәјирсән?»+ Муса: «Ишин үстү ачылыб!» — дејәрәк горхуја дүшдү. 15 Фирон бу һадисәдән хәбәр тутанда Мусаны өлдүрмәк истәди. Анҹаг Муса фирондан гачыб јашамаг үчүн Мәдјән+ торпағына ҝетди. Ора чатанда бир гујунун башында отурду. 16 Мәдјән каһининин+ једди гызы вар иди. Онлар гујунун башына ҝәлдиләр ки, су чәкиб суваты долдурсунлар вә аталарынын сүрүсүнү суласынлар. 17 Чобанлар исә һәмишәки кими, ҝәлиб онлары говдулар. Онда Муса галхыб гызларын көмәјинә чатды вә сүрүләрини сулады. 18 Гызлар евә гајыданда аталары Руил*+ сорушду: «Нә јахшы бу ҝүн белә тез ҝәлдиниз?» 19 Гызлар ҹаваб вердиләр: «Бир мисирли+ бизи чобанларын әлиндән гуртарды, һәтта бизим үчүн гујудан су чәкиб сүрүнү дә сулады». 20 «Бәс о, һарададыр? Нијә ону гојуб ҝәлдиниз? — дејә о сорушду. — Ҝедин ону чағырын, ҝәлсин бизимлә чөрәк јесин». 21 Муса Руилин евиндә галмаға разы олду. Руил гызы Сәфурәни+ Мусаја верди. 22 Бир мүддәт сонра Сәфурәнин бир оғлу олду. Муса: «Јад елдә гәриб олдум»,+ — дејәрәк ушағын адыны Һирсәм*+ гојду. 23 Илләр кечди. Мисир падшаһы өлдү.+ Лакин Исраил оғуллары әввәлки кими, көләлик бојундуруғу алтында налә чәкиб инилдәјирдиләр. Зүлм әлиндән дад едиб Аллаһдан имдад диләјирдиләр.+ 24 Аллаһ онларын аһ-наләсини ешитди+ вә Ибраһимлә, Исһагла, Јагубла бағладығы әһди хатырлады.+ 25 Беләҹә, Аллаһ Исраил оғулларына нәзәр салыб чәкдикләри әзаб-әзијјәти ҝөрдү.\n^ Һәрфән: папирус.\n^ Јахуд асфалт вә гатран. Бурада тәбии асфалт нөвләри нәзәрдә тутулур.\n^ Мәнасы: судан чыхарылмыш, судан хилас едилмиш.\n^ Һәрфән: гардашларынын.\n^ Диҝәр ады Јәтра.\n^ Мәнасы: орада гәриб.


Q=1	C=1	SS=0	LS=0	PS=0	DC=0	LC=0	SD=0	BS=1	G0=125	G1=85	G2=26	DLID=az_RU	BODY=Nur-az.com - Әммар олмағын дүзҝүн јолу\n27 Нојабр 2015\nӘммар олмағын дүзҝүн јолу\nДоктор Мәһәммәдриза Ҹаббари илә сөһбәт\nҺәзрәт Пејғәмбәрин (с) хүсуси көмәкчиләриндән бири Әммар Јасәр олуб. Әммар Һәзрәт Пејғәмбәр (с) дүнјасыны дәјишәндән сонра Һәзрәт Әлинин (ә) чеврәсиндә олуб. Ҹәнаб Рәһбәр Ајәтуллаһ Хаменеи фитнәләр ичиндә Әммарын бәсирәти һаггында бујурур: “Сиффејн дөјүшүндә Әммар Јасәрин мүһүм ишләриндән бири һәгигәти ашкарламасы иди. Гаршы тәрәфдә Мүавијә дајанмышды, һәр јолла тәблиғат апарырды... Мүавијә илә үзбәүз дајанан, психоложи саваша ҹәлб олунан вә мүгавимәт ҝөстәрән исә Әммар Јасәр иди. Әммар Сиффејн дөјүшүндә ики ҹәбһә арасында дәстәләрин гаршысындан кечәрәк бир ан дајаныр вә онлара һәгигәти бәјан едирди. Онун сөзләри тәсирли иди. Бир мәгамда ики дәстә арасында тәрәддүд јарандығыны ҝөрүб өзүнү онлара чатдырды вә сөһбәтә башлады. Бу мәсәләдә дүјүнү ачды.” Әммар Јасәрин шәхсијјәти, сәҹијјәви хүсусијјәтләри барәдә һөҹҹәтүлислам Доктор Мәһәммәдриза Ҹаббари данишыр. Ҹәнаб Ҹаббари тарихчидир, Имам Хомејни (р) Тәһсил вә Арашдырма иниститутунун елми шура үзвүдүр. (кһаменеи.ир)\nСуал: Ҹәнаб Әммар Јасәрин сәҹијјәви хүсусијјәти нә олуб? Нә үчүн Ислам тарихиндә белә јер алыб?\nҸаваб: Онун илк хүсусијјәти Исламын илк шәһидләринин өвлады олмасыдыр. Онун валидејинләри, һәм атасы, һәм дә анасы әзилән тәбәгәдән иди, сонрадан Исламы гәбул етдиләр. Ән ағыр ишҝәнҹәләрлә үзләшдиләр, сонда шәһадәтә чатдылар. Әммарын Исламда өнҹүллүјү, белә бир аиләдә тәрбијә алмасы онун илк имтијазларыдыр. Сонракы сәҹијјәви хүсусијјәтләр онун рәфтарлары илә бағлыдыр. Әммар бөјүк мәһарәт ҝөстәриб Мәккәдә тәгијјәнин бүнөврәсини гојду. Сонрадан мәсум имамлар шиәләри тәгијјәјә риајәт етмәјә чағырдылар. Тәгијјә ағыр ишкәнҹәләр шәраитиндә әгидәни ҝизләмәкдир. Әслиндә тәгијјә әлә галхан алыб дүшмәнә һүҹума һазырлашмагдыр. Бәзиләринин дүшүндүјү кими әгидә зүлм гаршысында сусмаг, дүшмәнлә сазишә ҝетмәк дејил. Әммар валидејинләринин шәһадәтини ҝөрәндән сонра дилиндә дүшмәнин тәзјиги алтында бәзи сөзләр десә дә, гәлбиндә башга иди. Бу һадисәдән сонра ағлаја-ағлаја Пејғәмбәрин (с) һүзуруна ҝәлди. Һәзрәт (с) ондан сорушду ки, гәлбинин һалы неҹәдир? Ҹаваб верди ки, иманла долудур. Сонра нәһл сурәсинин 106-ҹы ајәси назил олду. Ајәдә бујурулурду ки, Аллаһ гәлбән күфрә разы оланлара гәзәбләнәр. Елә бу ајә әсасында да фигһдә тәгијјә јер алды. Әһли-Бејт (ә) тәгијјә әсасында мәзһәби горуду. Беләҹә, Әммар Јасәр тәгијјәдә дә өнҹүлләрдәндир.\nҸәнаб Әммарын диҝәр үстүн хүсусијјәти онун ики һиҹрәт етмәсидир. О бир дәфә Мәккәдән Һәбәшә, сонра Һәбәшдән Мәдинәјә һиҹрәт едир. Даим сәһнәдә олмаг Әммарын бариз хүсусијјәтләриндәндир. О Пејғәмбәрин (с) бүтүн гәзавәтләриндә, дөјүшләриндә иштирак едиб. Истәр Мәккәдә, истәр Мәдинәдә бүтүн мүһүм һадисәләрдә сәһнәдә олуб. Онун диҝәр бир хүсусијјәти дини тәәссүб вә гејрәтидир. Бу хүсусијјәтләр сајәсиндә динин ағыр јолуну ҝедиб.\nИсламын ән мүһүм һадисәләриндә Әммары өндә ҝөрүрүк. Һәзрәт Пејғәмбәр (с) Гобада Әмирәлмөминини (ә) ҝөзләјәндә Әммар јениҹә иман ҝәтирәнләрлә бирликдә Гоба мәсҹидини тикди. Гоба мәсҹиди мүсәлманларын илк мәсҹидләриндән сајылыр. Төвбә сурәсинин 108-ҹи ајәсиндә охујуруг: “Илк ҝүндән бинасы тәгва үзәриндә гурулан мәсҹид намаз гылмаға даһа лајигдир...” Сонра Пејғәмбәр (с) Мәдинәјә дахил олду. Мәсҹидүн-Нәбинин тикилмәсиндә дә Әммар чох чалышды. Пејғәмбәр (с) мәсҹидинин тикилмәсиндә Әмирәлмөминин (ә), сонра Әммарын зәһмәтләри јада салыныр. Тарихдә гејд олунур ки, пејғәмбәр мәсҹиди тикиләндә бүтүн сәһабәләр ишләјирди. Амма Әммар бир нечә дашы үст-үстә гојуб апарырды. Һәмин мәсҹидин тикилиши заманы Пејғәмбәрлә (ә) Әммар арасында сөһбәт олур. Пејғәмбәр (с) бујурур ки, сәни залым бир дәстә өлдүрәр.” Бу рәвајәти сәһабәләр ешитдиләр, рәвајәт ағыздан-ағыза ҝәзди. Белә ки, бу сүннә әһли дә һәмин рәвајәти тәватир рәвајәтләрдән сајыр. Рәвајәтә әсасән Әммар залым бир дәстә тәрәфиндән өлдүрүләҹәкди.\nПејғәмбәр (с) дүнјасыны дәјишәндән сонра да Әммар өнҹүллүјү әлдән вермәди. О һеч вахт Һәзрәт Әлидән (ә) ајрылмады. Әммар Әмирәлмөминин (ә) вә Һәзрәт Зәһраја (ә) садиг галмыш 4 нәфәрдән бири кими таныныр.\nСуал: Пејғәмбәр (с) дүнјасыны дәјишәндән Һәзрәт Әли (ә) һакимијјәтә ҝәләнә гәдәр Әммар нә иш ҝөрүб?\nҸаваб: Пејғәмбәр (с) дүнјасыны дәјишәндән сонра аз адам әввәлки хәтдә галды. Бу адамлар арасында Салман, Мигдад, Әбузәр варды. Онлар Әмирәлмөмининин (ә) әтрафында идиләр. Бир нечә рәвајәтдә бу шәхсләр истисна олунмушдур. Әммар да бу адамлар арасындадыр. Әммар да Салман, Мигдад, Әбузәр кими һеч вахт мәсулијјәт һиссини итирмәди, дәјишән шәраитдә ҹәмијјәтин архасынҹа ҝетмәди. Мүхтәлиф дөврләрдә онун рәфтарлары бир нүмунә кими дәјәрләндирилә биләр.\nҺәзрәт Пејғәмбәр (с) Әммар һаггында бујурур ки, о һагладыр. Буна охшар сөзү Әмирәлмөмининин (ә) һаггында бујурур: “Әли (ә) һагладыр, һаг да Әли (ә) илә. Әли (ә) һараја ҝетсә, һаг да ораја ҝедәр.” Әммарын һаггында дејилән сөзләр дә онун Әмирәлмөмининә (ә) сәдагәти илә бағлыдыр. Пејғәмбәр (с) бујурмушду ки, Әммар һеч вахт һагдан ајрылмаз.\nСәгифәдән вә икинҹи хәлифәдән сонра фүтуһат, Ислам әразиләринин ҝенишләндирилмәси мәсәләси ортаја чыхды. Хилафәт дүзҝүн јолдан сапса да Әммар вә Салман һакимијјәтин ишләриндә иштирак едирди. Салман Фарси Мәдаин һакими иди. Әммар Јасәр һиҹри 21-ҹи илдә гыса бир мүддәтә Куфә һакими олду. Белә бир иҹазә диҝәр мәсумларын дөврүндә дә олуб. Лајигли инсанлар өз иштираклары илә зүлмүн гаршысыны алмаға чалышыблар. Шиәләр һаким даирәләрә мүраҹиәт едәндә белә инсанлар онларын һаггынын тәмининә көмәк ҝөстәрибләр.\nÜч хәлифәнин дөврүндә Әммар өз гејрәти, зүлмә нифрәти илә сечилирди. Икинҹи хәлифәнин һакимијјәтинин сонларында сонракы хәлифәнин тәјини үчүн 6 нәфәрлик шура топланды. Бу шурада Әммар Јасәр Әмирәлмөмининин (ә) һаггы үзәриндә дајанды. Әбдүррәһман ибн Өвфа хәбәрдарлыг етди ки, Әмирәлмөмининә (ә) бејәт едилсә халг арасында ихтилаф јаранмаз. Икинҹи хәлифә Әбдүррәһманын нәзәрини әсас сајырды. Амма Әбдүррәһман өз гәбилә тәәссүбү әсасында Османа бејәт јолуну сечди.\nСуал: Ҹәнаб Рәһбәр Ајәтуллаһ Хаменеи мүхтәлиф фитнәләр заманы Әммар Јасәрин бәсирәтинә диггәти јөнәлдир. Әммар һансы һадисәләрлә бу хүсусијјәтини нүмајиш етдириб?\nҸаваб: Ҹәнаб Әммарын бу хүсусијјәти тәкҹә Әмирәлмөмининин (ә) дөврү илә мәһдудлашмыр. Әввәлки хәлифәләрин дөврүндә дә Әммар өз мөвгејиндә галыр вә бу мөвгеји билдирир. Әмирәлмөмининин (ә) дөврү һәм дә фитнәләр дөврү адланыр. Бу дөврдә Әммарын мүстәсна тәлашлары нәзәрә чарпыр. Фитнә заманы иҹтимаи-сијаси атмосвер булашыр, шүбһәләр ортаја чыхыр. Һагг батилә гарышыр, һәгигәти танымаг үчүн елм вә нишанәләр олмалыдыр.\nƏмирәлмөмининин (ә) дөврүндә Пејғәмбәрин (с) дөврүндә олдуғу кими күфр ҹәбһәси гаршыда дајанмамышды. Дүшмән дахилдә иди, ону танымаг асан иш дејилди. Сиффејн дөјүшүндә Мүавијәнин гошунунда елә адамлар нәзәрә чарпырды ки, Мүавијәни Исламын рәһбәри кими танытдырырды. Шамда әмәви исламы мөһкәмләнирди. Ики дәстә мүсәлман гаршы-гаршыја дајандығы вахт јол ҝөстәрән нишанәләр олмалыдыр. Бу фитнәдә Әммар мүсбәт вә мүнасиб рол ојнады. Сиффејн дөјүшүндә онун ролу мүстәсна олду. Пејғәмбәрин (с) Мәдинәдә Әммар һаггында бујурдуғу рәвајәт бу мүһарибәдә һагг ҹәбһәсинин танынмасында һәлледиҹи олду. Бу мүһарибәдә Әммар Әмирәлмөмининин (ә) кәнарында иди.\nӘҝәр һәмин дөврүн фәзасыны арашдырмаг истәсәк сәһабәләри нәзәрдән кечирмәлијик. Хүзәјмә ибн Сабит сиффејиндә иди. Һәзрәт Пејғәмбәр (с) она бөјүк етимад ҝөстәрирди, бу сәбәбдән һәмин шәхс ики шәһадәт саһиби ады илә танынырды. Пејғәмбәр (с) онун шәһадәтини ики шәһадәтә бәрабәр билирди. О Әммар шәһадәтә чатана гәдәр әлини гылынҹа апармады. Јалныз Әммар шәһид оландан сонра деди ки, артыг мән һаггы батилдән сечә билдим. Әмирәлмөмининин (ә) мәзлумијјәти онда иди ки, Хүзәјмә ибн Сабит кими шәхсләр Әмирәлмөминини (ә) һәгигәт мејары сајмырды. Онлар рәвајәт әсасында Әммарын шәһадәтинә гәдәр гәти мөвге билдирмәдиләр. Буна ҝөрә Әмирәлмөминин (ә) Әммарын шәһадәтинә ағлады. Өз сон хүтбәләриндән бириндә сәһабәләрин хүсусијјәтләриндән данышаркән бујурду ки, шәһид оланлар зәрәрә дүшмәдиләр, әксинә гаршыда бидәтә ҝедәнләри ҝөрүб гәм-гүссә чәкмәкдән азад олдулар.\nСуал: Әмирәлмөмининин (ә) хилафәти дөврүндә Әммарын нә кими ролу олуб?\nҸаваб: Һиҹри 38-ҹи илә гәдәр Әммар шәһадәтә чатмышды. О замана гәдәр Әмирәлмөмининин (ә) кәнарында иди. Әмирәлмөмининә (ә) бејәт заманы Әммар өнҹүлләрдән иди. Ҹәмәл савашында да Әммар Куфәјә ҝедир, халгын һидајәтиндә бөјүк рол ојнајыр. Әммар, Малик Әждәр вә Имам Һәсән Мүҹтәбанын (ә) һүзуру чох тәсирли иди. Чүнки гаршы ҹәбһәдә Аишә, Тәлһә, Зүбејр кими чашдырыҹы сималар варды. Әммар вә бу сырадан оланларын бәсирәти чашгынлыглары арадан галдырырды.\nҸәмәл савашы илә сиффејн савашы арасы Әммар Куфәдә Әмирәлмөмининин (ә) јанында олду. О заман Әммарын 90-а јахын јашы варды. Һәмин чашгынлыг дөврүндә Әммар Әмирәлмөмининин (ә) Пејғәмбәрдән (с) нәгл етдикләрини халга чатдырырды. Һәмин дөврдә сахта һәдисләр дә чохалмышды. Бу сәбәбдән Әммарын иши бөјүк әһәмијјәт кәсб едирди.\nСуал: Әммар фитнәнин јатырылмасында нә кими рол ојнајыб?\nҸаваб: Ҹәнаб Әммар ики јолдан истифадә едиб. Бир иши һәгигәтләрин ајдынлашдырылмасы олуб. Мүавијә һәдис ујдурулмасы ишинә башлајанда Әммар һәгиги һәдисләр нәгл едиб. Һагг ҹәбһәсиндә олан инсанлар бу мәсәләјә диггәтли олмалыдыр. Әҝәр һәгигәт халга чатдырылмаса јалан вә һијлә сәһнәни тутар.\nӘммарын икинҹи иши онун рәфтарлары иди. Онун әмәлләри, һәтта шәһадәти һагг ҝөстәриҹиси иди. Пејғәмбәр (с) Әммара тәсдиг мөһрү вурмушду. Диҝәр тәрәфдән Әммар мәсулијјәтли инсан иди, заманын тәләбләри әсасында һәрәкәт едирди. Дилә еһтијаҹ оланда дилини ишә салырды, һәгигәти халга чатдырырды.\nƏммар Јасәр һәм дә шүҹаәтли иди. Өз әгидәсинин бәјанындан чәкинмирди. Батили ачыг шәкилдә ифша едирди. Үчүнҹү хәлифәнин дөврүндә сәһабәләри јахшы таныдығындан онларын кимлијини халга чатдырырды.\nСуал: Әммарын рәфтарлары әсасында ҹәмијјәтдә һәгигәтин ашкарланмасы үсуллары һансылардыр?\nҸаваб: Бу суала ҹаваб вермәк үчүн Әмирәлмөмининин (ә) Әммар һаггында сөзләрини јада салмалыјыг. Әмирәлмөминин (ә) хүтбәләрдән бириндә бујурур ки, онлар сүннәнин бәрпасы јолунда, бидәтлә мүбаризәдә идиләр. Һагг ҹәбһәсиндә олмаг истәјән принсипләри танымалыдыр. Тәһрифләрлә мүбаризә дә диггәт мәркәзиндә сахланылмалыдыр. Ҹәнаб Рәһбәр Ајәтуллаһ Хаменеи Имам Хомејнинин (р) вәфат ил дөнүмүндә бу барәдә данышды. Бу мәсәләјә ҹидди јанашмаг лазымдыр. Бу ҝүн биз дәјәрләрин јеринин анти-дәјәрләрә верилмәси кими тәһлүкә илә үзбәүзүк. Истибдад вә империализмә бахыш да бу сырадандыр. Әмирәлмөминин (ә) бујурур ки, бидәтин гаршысында дајанмаг, Әммар сајағы рәфтар етмәк лазымдыр. Бидәтләр илк аддымда зинәтләндирилир. Бәсирәти олмајанлар тез алданыб бидәти һәгигәт кими гәбул едир. Белә бидәтләр ифша олунанда ҹәмијјәт ојаныр.


Q=2	C=1	SS=0	LS=1	PS=0	DC=0	LC=0	SD=0	BS=1	G0=73	G1=55	G2=19	DLID=az_RU	BODY=ДОҒУМ ҺАДИСәЛәРИ - Аллаһын елчиси\nӨВЛАДЛАРА АД ГОЈМА\nҺәзрәт Пејғәмбәрин (с) анадан олмасы бәшәр тарихиндә бөјүк бир һадисәдир. Белә һадисәләр тәбии јолла баш вермәјиб, әсрарәнҝиз олуб вә диггәтләри ҹәлб едир. Ҹәмијјәтин талеһиндә тә’сирли олан шәхсләрин доғуму инсанлар үчүн бәрәкәт һесаб олунур. Пејғәмбәрин (с) доғуму баш вермиш ән бәрәкәтли һадисәдир. Бундан бәрәкәтли бир һадисәјә тәсадүф етмәк гејри-мүмкүндүр. Бу һадисәләрин бә’зиләрини гејд едирик.\nСәдуг (р) нәгл едир ки, Шејтан једди сәмада ҝәзәрди. Иса (ә) доғуланда үч, һәзрәт Мәһәммәд (с) доғуланда једди сәмадан говулду вә атәшә тутулду.\nЈенә бујурур: Пејғәмбәрин (с) доғулдуғу ҝеҹә бүтүн бүтләр јыхылды, Иранда Кәсра ејванынын ләрзәјә ҝәлиб, парчаланды, 14 сүтуну сынды, Савә дәрјачасы гуруду, Куфә вә Шам арасындакы Сәма вә вадисини сел басды. Мин илдән сонра фарс атәшҝаһы сөндү.\nДүнја зәрдүштләринин абидләри јухуда ҝөрдүләр ки, ики һөрҝүҹлү дәвәләр әрәб адларыны једәјә чәкиб, дәҹләдән кечир, әҹәм торпағына дахил олурлар. Һәмин ҝеҹәдә һиҹаз сәмасындан бир нур јүксәлиб, шәрги ишыгландырды. Сәлтәнәтләр дағылды, падшаһлар лал олду, каһинлик вә сеһр елми дајанды. Гүрејш әзәмәтләниб Аләллаһ адландырылды.\nАмәнәнин дилиндән нәгл олунур: Өвладым доғуланда башыны сәмаја тәрәф галдырды – мәндән бир нур парлады ки, һәр јер ишыгланды». Инсанларын ағасы, севинҹи доғулду онун адыны Мәһәммәд гојун дејә нәва ешитдим. Шејтан горхмуш һалда әтрафындакылары чағырыб, нә олдуғуну сорушду. Онлар сәмадан бир шеј анламајыб, Кә’бә әтрафына ҝәлдиләр. Бураны мәләкләрә долу ҝөрдүләр. Онларын јахынлашмаға гојмадылар. Онларын «нә олуб» суалына «Мәһәммәд доғулуб» дедиләр.\nЈә’губи әлавә едир ки, Мәһәммәд (с) доғуланда јәһуди, мәсиһи абидләри бир-биринә дәјди, ҝөјдә бу вахтдан ҝөрүнмәмиш улдузлар парлады.\nАмәнәнин дили илә дејилир ки, мәндән галхан нурда Шам сарајыны ҝөрдүм.\nБүтүн бу һадисәләрин бир изаһы будур ки, бөјүк бир һадисәнин ҹәрәјанына әксәријјәтин диггәти ҹәлб едлсин. Амма дәрјачанын гурулмасы, вадини елә басмасы кими һадисәләрин һикмәти бизә ајдын олмаја да биләр. Амма бүтләрин дағылмасы, бә’зи мә’бәдләрин хараба галмасы, император сарајларынын сүгуту, сеһр вә каһинлијин дајанмасы барәдә демәк олар ки, бүтүн бунларын хәбәрдарлығы вардыр. Бу инсан бүтүн ширк вә бүтпәрәстликләри һәдәфә алаҹаг, диҝәр динләри рәдд едәҹәкдир. Зүлмә әсасланан иҹтимаи гурулуш, илаһи, инсани гурулуш јарадаҹагдыр. Бу шәхс каһинлик вә сеһр кими батил, пуч тәзаһүрләр үчүн ҹидди бир тәһлүкәдир. О, бәшәр һәјатынын бүтүн јөнүмләринә мүдахилә едәҹәк төвһид вә илаһи е’тигадын бајрагдары, јени бир гурулушун јарадыҹысыдыр. Онун тә’сири заман вә мәканла мәһдудлашыр вә мүхтәлиф јөнүмләрдә рисаләти өһдәсинә ҝөтүрүр. Бу илаһи дәјәрләрин үмиди вә инсан камалынын чичәкләнмәсидир.\nҺәзрәт Пејғәмбәр (с) доғуланда Әбдүл Мүтәллибә хәбәр вердиләр ки, өвладын олуб. Әбдүл Мүтәллиб ону ағушуна алыб, шүкр етди вә Кә’бәјә апарды. Сонра ону анасына вериб, дајә ахтармаға башлады.\n«Онун ады ҝөјләрдә әһмәд, јердә Мәһәммәддир» («Бәһар» 15-ҹи ҹилд). Аллаһын Рәсулу (с) доғуландан сонра Ҹәбрәил вә Микаил (мәләкләр) инсан сурәтиндә ҝәлиб, ону јујундурдулар вә әтирләдиләр. Бу вахт Амәнә бир кәнарда дајаныб, тәәҹҹүблә бахырды! Беһишт һуриләри көрпәни парчаја бәләјиб, анасынын гуҹағына вердиләр. Сонра мәләкләр јығын-јығын ҝәлиб, бу сајаг салам вердиләр: «Салам олсун сәнә, еј Мәһәммәд; салам олсун сәнә, еј Мәһәммәд; салам олсун сәнә, еј әһмәд, салам олсун сәнә, еј әһмәд». Кулејни нәгл едир ки, Аллаһын Рәсулу доғуланда Һатифи (кимдир гејд ет?) нида етди ки, ону Мәһәммәд адландырын. («Бәһар» 15-ҹи ҹилд).\nАјдындыр ки, белә бир бөјүк шәхсијјәтин ады да ҝөјләрдән гојулур. Онун јүксәк мәгамына ҝөрә ады да Аллаһ-таала тәрәфиндән әввәлҹәдән тә’јин едилир. Онун ады һәтта әввәлки илаһи китабларда гејд олунмушдур. Һәзрәт Иса (ә) әсрләрҹә әввәл онун адыны мүждә вермишдир: «Мән сизи мәндән сонра ҝәләҹәк бир пејғәмбәрлә мүждәләјирәм, онун ады әһмәддир». Гур’ан да ону һәм әһмәд, һәм дә Мәһәммәд кими јад едир: «Мәһәммәд араныздакы кишиләрдән һеч биринин атасы дејилдир» («әһзаб» 40).\nМүһүм нөгтәләрдән бири дә фәрдләрә ад гојманын әһәмијјәтидир. Бүтүн ҹәмијјәтләрдә адлар јерли мәдәнијјәт вә инамлардан јараныр. Јахшы вә мә’налы адлар бир милләтинин мәдәнијјәтинин зәнҝинлијидир. Неҹә ки, јүнҝүл вә мә’насыз адлар јохсуллуға дәлаләт едир. Иҹтимаи мүнасибәтләрдә вә фәрдләрдә ад гојмада бир милләтин азадлығы вә ја биҝанә мәдәнијјәтләрдән асылылығы јахшыҹа ајдын олур. Гур’ани-мәҹидин ад гојмада белә еһтијатлы олдуғуну, Пејғәмбәрә (с) илләрҹә доғумундан әввәл ад гојдуғуну, «онун ады Јәјдадыр, ондан әввәл кимсәни белә адландырмадыг» ајәсини, өвлада јахшы ад гојулмасынын ата-ана үчүн вәзифә олдуғуну нәзәрә алмагла мүсәлман милләтләр диггәтли олмалы, өвладларына, иҹтимаи јерләрә вә с. ад гојаркән зәнҝин ислам мәдәнијјәтиндән фајдаланмалыдырлар. Гәрб вә шәргдән ҝәлмиш адларын истифадәси ислам мәдәнијјәти илә гәтијјән ујушмадығындан ондан чәкинмәк лазымдыр. Ад гојаркән башгаларынын истәјинә, мүдахиләсинә әһәмијјәт верилмәмәлидир.\nҺәзрәт Пејғәмбәрдән (с) ана сүдү һагда нәгл олунуб ки, көрпә үчүн ән јахшы гида ана сүдүдүр. («Бәһар» 100-ҹи ҹилд). Аллаһ-таала көрпәнин доғуму илә ејни вахтда ана дөшүндә сүд гәрарлашдырыр. Әҝәр ана сүдүнүн әһәмијјәти мүхтәлиф јөнүмләрдән бәшәр бу ҝүн ајдын олмушса, әсрләрҹә әввәл илаһи вәһј вә сиррин үстүндән пәрдәни ҝөтүрмүшдүр. Әлбәттә инди бу сөһбәтин јери дејил. Инди сөһбәт ондан ҝедир ки, Пејғәмбәр (с) сүдәмәрлик дөврүнү неҹә кечириб, өзү ана сүдүндән бәһрәләнмибми?\nҺәзрәтин (с) тамамилә ана сүдү ҝөрмәдијини сүбут етмәк чәтиндир. Хүсуси илә доғум сүдү ушағын талеһиндә мүһүм рол ојнајыр. Әҝәр һәзрәтин (с) анасынын сүдү јохидисә дә, доғум сүдү олмалыјды. Пејғәмбәр (с) анадан оландан сонра бир мүддәт анасынын јанында галыб, онун кифајәт гәдәр сүдү олмајыб. («Бәһар» 15). Әбдүл Мүтәллиб бу ушағы ади бир инсан билмәдијиндән она хүсуси мүнасибәт бәсләјир вә нәзарәт едирди. Она ҝөрә дә сүд верән гадын ахтарырды. Һәзрәтин (с) дајәләринин сајы мүбаһисәлидир. Бә’зән бу сај сәккиз, бә’зән дә он ҝәтирилир. (Сиреје һәләби, 1-ҹи ҹилд). Онлардан икиси даһа чох таныныр. Анасындан сонра илк сүд верән әбу Ләһәбин кәнизи Сәвибә (әрәби) олмушдур. («Тарихе Јә’губи» 1-ҹи ҹилд). О, Пејғәмбәрә (с) дөрд ај сүд вермишдир вә Пејғәмбәр (с) лүтфү һеч заман унутмамыш, ону әбу Ләһәбдән алыб азад етмәк истәмишдир. Нәһајәт бир вахт әбу Ләһәб ону азад етмишдир. Нәгл олунур ки, онун азад едилмәси әзабынын јүнҝүлләшмәсинә сәбәб олар. («Бәһар» 15-ҹи ҹилд).\nСонра Әбдүл Мүтәллиб диҝәр бир дајә ахтармыш, өз гызлары Атикә (әрәби) вә Сәфијјә һәзрәтә сүд вермәк истәмишләр. Амма Һәзрәт (с) нә онларын, нә дә диҝәр Бәни-һашим гадынларынын сүдүнү истәмишдир. Әбдүл Мүтәллиб нә едәҹәји барәдә тәрәддүдә галмышды. Она пак, әхлаглы Һәлимәни сечмәк тәклиф олунур. Әбдүл Мүтәллиб Һәлимәнин атасы Әбдүллаһ ибни Һарисин јанына адам ҝөндәрир. Әбдүллаһ бу тәклифи гәбул едиб, Һәлимәни мүждәләјир. Һәлимә бөјүк севинҹлә ушағы тәһвил алмаг үчүн Мәккәјә јола дүшүр.


Q=7	C=2	SS=0	LS=5	PS=0	DC=0	LC=0	SD=0	BS=1	G0=24	G1=21	G2=11	DLID=az_RU	BODY=“Әл-Мәсирә” телеканалынын вердији хәбәрә ҝөрә, Әнсаруллаһ Һәрәкатынын баш катиби Әбдулмәлик Бәдрәддин әл-Һуси бу ҝүн “Шәһид Ҝүнү” мүнасибәтилә чыхыш едәрәк, Јәмәндә вә дүнјада баш верән һадисәләрә тохунуб.\nӘнсаруллаһ лидери дејиб: “Биз шәһид Һүсејн Бәдрәддинин Әнсаруллаһ Һәрәкатыны тәсис етмәсиндәки ишинин әһәмијјәтинә вагифик. Проблемләрин чоху бизә кечмишдән галмышдыр вә зүлмкар һөкмранлар ону бизә мирас гојублар. Өлкә хариҹиндә чохлу һамиләри олан бу зүлмкар һөкмранлар гаршысында дајанмаг чох мүһүм иди. Лакин тәәссүфләр олсун ки, бәзиләри бу мәсәләјә диггәт јетирмир.”\nӘнсаруллаһ лидери вурғулајыб: “Јәмәнә тәҹавүз бу өлкәни Әрәбистан вә Бирләшмиш Әрәб Әмирликләри гаршысында диз чөкүртмәк, сонда Америка вә “Исраили” Јәмәнә һаким етмәк мәгсәди илә башладылды.\nƏрәбистан вә БӘӘ режимләри Америка вә Исраилин аләтләридир. Бу режимләр реҝионда Американын марагларыны тәмин етмәк истигамәтиндә аддым атырлар. Буҝүн Ислам үммәти үчүн Америка вә сионист режиминин тәһлүкәси даһа чох ајдын олур. Бу тәһлүкә фитнә, мәкирли план, игтисади зәрбә вә диҝәр јолларла апарылыр.\nПроблемләр бизим үммәтимизә гаршы јөнәлдилиб. Биз бу тәһлүкәләри ҝөрмәмәзлијә вура билмәрик. Чүнки Америка мүхтәлиф адларла әрәб вә Ислам аләминә нүфуз етмәјә сәј едир.”Â\nКорона вирусунун өлкәләрә јајылмасына ишарә едән Әбдүлмәлик дејиб: “Бу вирус үмумдүнја тәһдид вә тәһлүкәдир. Јәмәнлиләр бу мәсәләјә лагејд јанаша билмәзләр. Чүнки бу тәһлүкә Јәмәни дә тәһдид едир.”\nБу епидемик хәстәликләрин јајылмасы вә ҝенишләнмәсинин мүхтәлиф сәбәбләри ола биләр. Бәзи өлкәләр вирус јаратмагла ондан өз дүшмәнләринә гаршы истифадә едирләр. Америка вә бәзи өлкәләрин бөјүк лабараторијалары вар ки, инсанлар әлејһинә өлдүрүҹү вируслар јарада биләрләр. Американын гејри-һуманитар досјесиндә бу нөв вирусдан истифадә етдији гејд олунуб вә бундан әввәл дә бу вирусдан гарадәрилиләрә гаршы истифадә етмишдир.\nИстисмарчы өлкәләр, о ҹүмләдән Америка илк нөвбәдә корона вирусуну дүнјада јајмағын мәсулијјәтини гәбул етмәлидирләр. Америкалылар, сионистләр вә онларын достлары бәшәријјәт әлејһинә корона кими вируслар, виранедиҹи вә гадаған олунмуш силаһлардан истифадә етмәкдән чәкинмирләр.”\nӘбдулмәлик Әрәбистан вә БӘӘ-јә хәбәрдарлыг едәрәк дејиб: “Коронавирусу Јәмәнә јајмаг үчүн Американын аләти олмасынлар. Әкс тәгдирдә бу мәсәлә онларын дәһшәтли ахмаглығыны үзә чыхараҹаг вә онлара чох ағыр зәрбә вураҹаг.”\nЈәмән Әнсаруллаһ Һәрәкатынын баш катиби даһа сонра дејиб: “Америка Ислам өлкәләриндә сијаси фитнә јарадыр. Һал-һазырда Ислам үммәтинин дүчар олдуғу вәзијјәт дүшмәни она гаршы тамаһландырыр. Дүшмәнлә үзләшмәк үчүн дүзҝүн тәрбијә апарылмалыдыр. Һал-һазырда бир сыра Ислам өлкәләриндә чох тәәҹҹүблү дурум ҝөзә дәјир. Белә ки, бу өлкәләр һеч бир мәсулијјәт һисс етмирләр.”\nӘбдүлмәлик Бәдрәддин бәзи Ислам өлкәләринин Америка вә сионист режим гаршысында сүкут етмәләрини тәнгид едәрәк дејиб ки, бу арада бәзи өлкәләр сүкутдан әлавә, табечилик јолуну тутараг дүшмәнин Ислам әлејһинә сенариләрини иҹра едирләр.\nЈәмән халг ингилабынын лидери Ислам үммәтиндән истәјиб ки, дүнја империализми, Америка вә сионист режимин планлары илә мүбаризә апармаг үчүн тәкҹә бәјанат вермәклә кифајәтләнмәсинләр, бундан әлавә Ислам үммәтини һазыркы мөвҹуд вәзијјәтдән чыхара биләҹәк аддымлар атсынлар.\nСејид Әбдүлмәлик чыхышынын диҝәр һиссәсиндә дејиб: “Гуран мүсәлманлары мүгавимәтә дәвәт едир. Ислам дүшмәнләри гаршысында Гуран вариантыны сечәнләр галиб ҝәләҹәк. Амма дүшмәнлә достлуг вариантыны сечәнләр мәғлубијјәт вә зијандан башга бир шеј ҝөрмәјәҹәк, бу варианты дәстәкләрән вә тәрвиҹ едәнләри чох пис агибәт ҝөзләјир.”\nӘнсаруллаһ лидери әлавә едиб: “Ираг вә Суријанын вәзијјәти, Ливан Һизбуллаһына гаршы шиддәтли дүшмәнчилик, Фәләстин халгына гаршы мәкирли планлар, Фәләстинин мүгавимәт һәрәкатларына гаршы мәнфи мөвгеләрин сечилмәси Американын реҝионда дүшмәнчилик сијасәтләринин тәҹәллисидир.”\nСејид Әбдулмәлик дејиб: “Әрәбистан режими буҝүнләри Һәмас рәһбәрләрини вә она јахын шәхсијјәтләри һәбс вә мүһакимә едир. Онларын ҝүнаһы Гүдсү вә Фәләстини азад етмәк, Исраиллә гаршы дүшмәнчиликдир. Гүдсүн вә ислами мүгәддәсләрин азад олунмасы буҝүн Әрәбистан режиминин бахышында писдир вә ҹинајәт сајылыр. Әрәбистан режиминә ҝөрә, Фәләстини азад етмәк вә Исраиллә дүшмәнчилик бағышланылмаз ҹинајәтдир.”\n890 дәфә бахылыб


Q=6	C=3	SS=1	LS=1	PS=1	DC=0	LC=0	SD=0	BS=3	G0=41	G1=36	G2=20	DLID=az_RU	BODY=Мүгәддәс Китабын тәрҹүмә принсипләри: Төврат вә Инҹил | МК\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Конго Мјанма Нидерланд Тонга Украјна Фиҹи амһара газах ган еве естон инҝилис каонде кореја лози лувале луганда малајалам пангасинан португал португал (португал) санго таи тамил татар тетела тигре тумбука читонга Һаити креолу һилигајнон һинд өзбәк\nМүгәддәс Китабын орижинал мәтни гәдим ибрани, арами вә јунан дилләриндә гәләмә алыныб. Бу ҝүн бу китаб бүтөвлүклә вә ја гисмән тәхминән 2600 дилә тәрҹүмә олунуб. Аллаһ Кәламынын охуҹуларынын бөјүк әксәријјәти орижинал дилләри билмәдијиндән тәрҹүмәдән асылыдырлар. Белә олан һалда, Мүгәддәс Китабы тәрҹүмә едәркән мүәјјән принсипләрә риајәт едилмәлидир. Ашағыда садаланан принсипләр әлиниздә тутдуғунуз тәрҹүмәнин әсасыны тәшкил етмишдир.\nБәзиләринин зәннинҹә, орижинал мәтнин мәнасынын даһа дәгиг баша дүшүлмәси үчүн мәтн сөзбәсөз, сәтирбәсәтир тәрҹүмә олунмалыдыр. Лакин ашағыдакы амилләри нәзәрдән кечирсәк, ҝөрәҹәјик ки, бу, һеч дә белә дејил.\nИки елә дил јохдур ки, грамматикасы, лүғәти, ҹүмләләрин гурулма тәрзи там үст-үстә дүшсүн. Ибрани дили профессору С. Р. Драјвер јазмышдыр ки, дилләр тәкҹә «көкүнә вә грамматикасына ҝөрә јох, һәм дә... фикирләрин ифадә үслубуна ҝөрә фәргләнир». Фәргли дилләр фәргли тәфәккүрләр демәкдир. «Одур ки, мүхтәлиф дилләрин фикри ифадә етмә формасы мүхтәлифдир», — дејә профессор гејд едир.\nМүасир дилләрин һеч бири гәдим ибрани, арами вә јунан дилләринин лүғәт вә грамматикасыны әкс етдирмәдијиндән сөзбәсөз тәрҹүмә анлашылмаз олмагла јанашы, бәзән јанлыш мәна да верә биләр.\nСөзүн вә ја ифадәнин мәнасы контекстдән асылы олараг дәјишә биләр.\nБәзи јерләрдә орижинал мәтнин һәрфи тәрҹүмәси мүмкүн олур, лакин белә һалларда чох диггәтли олмаг лазымдыр.\nАшағыдакы мисаллардан ҝөрүнүр ки, сөзбәсөз тәрҹүмә мәнаны неҹә тәһриф едә биләр:\nМүгәддәс Јазыларда «јуху», «јухуја ҝетмәк» ифадәләри һәм јатмаға, һәм дә өлүмә аид ишләнир (Мәтта 28:13; Һәвариләрин ишләри 7:60). Белә һалда, бу сөзләри өлүмлә бағлы контекстләрдә тәрҹүмә едәндә «өлүм јухусуна ҝетмәк» кими ифадәләр ишләнсә, мүасир охуҹунун фикри јанлыш истигамәтә јөнәлмәјәҹәк (1 Коринфлиләрә 7:39; 1 Салоникилиләрә 4:13; 2 Бутрус 3:4).\nҺәвари Булус Ефеслиләрә 4:14 ајәсиндә, һәрфән тәрҹүмә едилсә, «инсанларын зәр ојнамасы» ифадәсини ишләдир. Бу гәдим идиом зәрлә адам алдатмаға ишарә едир. Әксәр дилләрдә бу ифадәнин һәрфи тәрҹүмәси һеч бир мәна вермәјәҹәк. Лакин «инсанларын фырылдағы» кими ифадә илә һәмин фикри даһа ајдын чатдырмаг олар.\nРомалылара 12:11 ајәсиндә һәрфи мәнасы «руһун гајнамасы» олан ифадә ишләнир. Азәрбајҹанҹа бу гурулуш сахланылса, ифадәнин ичиндәки мәна охуҹу үчүн мүәммалы галаҹаг. Буна ҝөрә бу нәшрдә һәмин јер «руһла ҹошмаг» кими тәрҹүмә олунуб.\nАзәрбајҹанҹа һәрфән: «руһән јохсуллар»\nДашыдығы фикир: «Аллаһа еһтијаҹы олдуғуну дәрк едәнләр»\nИса пејғәмбәр «Дағустү вәз» ады илә танынан мәшһур нитгиндә адәтән «Руһән јохсуллар нә бәхтијардырлар!» кими тәрҹүмә едилән ифадә ишләтмишдир (Мәтта 5:3, Инҹил, Библија тәрҹүмә институтунун нәшри, 1996). Лакин бу ҹүр һәрфи тәрҹүмә нәтиҹәсиндә фикир гаранлыг галыр. Бәзи дилләрдә бу һәтта руһи хәстәлик, үрәкдә тәпәр олмама, гәтијјәтсизлик фикрини верә биләр. Һалбуки бурада Мәсиһ инсанлара өјрәдирди ки, әсил хошбәхтлик маддијјатда дејил, инсанын Аллаһа еһтијаҹы олдуғуну баша дүшмәсиндәдир (Лука 6:20). Бурада «Аллаһа еһтијаҹы олдуғуну дәрк едәнләр» варианты орижинал дилдәки ифадәнин мәнасыны даһа дәгиг верир (Мәтта 5:3).\nГысганҹлыг, пахыллыг кими тәрҹүмә олунан ибрани сөзүнүн мәнасы Азәрбајҹан дилиндәки сөзләрин мәнасына ујғундур, јәни, јахын адамын вәфасызлығына гәзәбләнмә, јахуд башгасына һәсәд апарма фикрини верир (Мәсәлләр 6:34; Әшија 11:13). Бунунла јанашы, һәмин ибрани сөзүнүн мүсбәт чаларлары да вар. Мәсәлән, Јеһова Аллаһын Өз халгынын гејрәтини чәкдији, онлардан там сәдагәт тәләб етдији јазылан јерләрдә орижинал мәтндә бу ибрани сөзү ишләнир (Чыхыш 34:14; 2 Падшаһлар 19:31; Һизгијал 5:13; Зәкәријјә 8:2). Һәмчинин бу сөз садиг бәндәләрин Аллаһ-Тааланын вә Онун дининин гејрәтини чәкмәләринә, Она шәрик гошулмасыны ҝөтүрмәмәләринә аид дә ишләнир (Зәбур 69:9; 119:139; Сајлар 25:11).\nИбрани јад сөзү, адәтән, «әл» кими тәрҹүмә олунса да, контекстдән асылы олараг, «һакимијјәт», «сәхавәт», «гүввә» вә бир сыра диҝәр сөзләрлә верилә биләр\nИбраниҹә «әл» сөзү ҹүрбәҹүр мәналарда ишләнир вә контекстдән асылы олараг, «һакимијјәт», «сәхавәт» вә с. кими тәрҹүмә олуна биләр (2 Ишмуил 8:3; 1 Падшаһлар 10:13).\nЈухарыдакы амилләри нәзәрә алараг, дејә биләрик ки, Мүгәддәс Китабы тәрҹүмә едәркән орижинал сөзү һәр јердә ејни сөзлә вермәк кифајәт дејил. Тәрҹүмәчи орижинал мәтндәки фикирләри дүзҝүн ифадә едән сөзләр тапмаға чалышмалыдыр. Мәтнин ајдын вә охунаглы олмасы үчүн ҹүмлә гурулушу да дилин грамматик гајдаларына ујғун олмалыдыр.\nДиҝәр тәрәфдән, сәрбәстлијә вармагдан да гачмаг лазымдыр. Тәрҹүмәчи Мүгәддәс Китабдакы фикирләрә сәрбәст јанашыб онлары өз интерпретасијасына ҝөрә јазарса, мәнаны тәһриф едә биләр. Белә ки, о, мәтни ја билдији кими јоза, ја да мүһүм тәфәррүатлары бураха биләр. Дүздүр, сәрбәст тәрҹүмәләри охумаг даһа раһатдыр, лакин белә һалда орижинал мәтнин әсил мәғзи охуҹу үчүн ҝизли галыр.\nТәрҹүмәчинин дини бахышлары тәрҹүмәјә асанлыгла әлавә рәнҝ гата биләр. Мәсәлән, Мәтта 7:13 ајәсиндә дејилир: «Мәһвә апаран гапы енли»дир. Бәзи тәрҹүмәчиләр, ола билсин, дини бахышларын тәсири алтында јунан сөзүнүн әсил гаршылығы олан «мәһв» јох, «ҹәһәннәм» сөзүнү ишләдибләр.\nБундан әлавә, тәрҹүмәчи јадда сахламалыдыр ки, Мүгәддәс Китаб садә инсанларын — кәндлиләрин, чобанларын, балыгчыларын ҝүндәлик һәјатда ишләтдији дилдә јазылыб (Нәһәмја 8:8, 12; Һәвариләрин ишләри 4:13). Јахшы тәрҹүмә о тәрҹүмәдир ки, кимлијиндән асылы олмајараг, һәр бир сафгәлбли инсан ону баша дүшсүн. Тәрҹүмәчи садә инсанларын аз-аз ишләтдији сөзләрә јох, ајдын, садә, дәрһал баша дүшүлән сөзләрә үстүнлүк вермәлидир.\nМүгәддәс Јазыларын гәдим әлјазмаларында Аллаһын Јеһова ады дөнә-дөнә ишләнир, лакин бир сыра тәрҹүмәчиләр өзләринә рәва билиб бу ады өз тәрҹүмәләриндә бурахмышлар (А4 әлавәсинә бах). Бир чох тәрҹүмәләрдә Аллаһын ады «Рәбб» кими сөзләрлә әвәз едилмиш, бәзиләриндә исә үмумијјәтлә Аллаһын ады олмасы фикри өрт-басдыр едилмишдир. Мәсәлән, бәзи тәрҹүмәләрдә Јәһја 17-ҹи фәсилдә Иса Мәсиһин дуа сөзләри белә верилиб: «Мән Сәни онлара танытдым» (ајә 26), «Мәнә вердијин адамлара Сәни ачдым» (ајә 6). Лакин бу парчаларын дәгиг тәрҹүмәси белә олмалыдыр: «Мән Сәнин адыны онлара ачдым» вә «Мәнә вердијин адамлара Сәнин адыны ачдым».\nБу тәрҹүмәнин әсасыны тәшкил едән «New World Translation» (бундан сонра «Јени Дүнја Тәрҹүмәси») адлы инҝилис дилиндәки тәрҹүмәнин илк нәшринин мүгәддимәсиндә дејилир: «Тәгдим етдијимиз нәшр Мүгәддәс Јазыларын сәрбәст тәрҹүмәси дејил. Биз чалышмышыг ки, мәтни мүасир инҝилис дилинин имкан вердији гәдәр һәрфи тәрҹүмә едәк. Фикир думанлы галан һалларда һәрфиликдән гачмышыг». Беләҹә, тәрҹүмә комитәси бу ишә таразлы мөвгедән јанашмыш, орижинал мәтнин формаларыны горумагла јанашы, гәрибәликдән вә фикри гаранлыг едән ифадәләрдән гачмышдыр. Нәтиҹәдә Мүгәддәс Китабын охунаглы, ејни заманда сәһиһ тәрҹүмәси әрсәјә ҝәлмишдир. Белә ки, охуҹу илаһи вәһјин она дәгиг чатдырылдығындан там архајын ола биләр (1 Салоникилиләрә 2:13).\nАллаһын мүгәддәс адына еһтирамла јанашылыр, бу ад Мүгәддәс Јазыларда өз гануни јериндә ишләнир (Мәтта 6:9).\nАллаһын назил етдији хәбәр олдуғу кими, дәгиг чатдырылыр (2 Тимутијә 3:16).\nОрижинал мәтн тәрҹүмә дилинин гурулушунун имкан вердији гәдәр һәрфи тәрҹүмә олунур.\nҺәрфи тәрҹүмә фикри тәһриф етдикдә вә ја ајдынлыға хәләл ҝәтирдикдә сөзүн вә ја ифадәнин дашыдығы мәна тәрҹүмә едилир.\nОхуҹуну ҹәлб едән тәбии, асан баша дүшүлән дилдән истифадә едилир (Нәһәмја 8:8, 12).


Q=2	C=0	SS=0	LS=2	PS=0	DC=0	LC=0	SD=0	BS=1	G0=36	G1=28	G2=17	DLID=az_RU	BODY=Nur-az.com - Һөкүмәт нијә митингләрә иҹазә вермир?\n21 Рәҹәб 1442\n16 Есфәнд 1399\nҺөкүмәт нијә митингләрә иҹазә вермир?\nХејри јохдур, митингләр јахын ҝәләҹәкдә Азадлыг мејданына дашынаҹаг.\nҺејдәр Әлијеви о заманкы Азәрбајҹан һөкүмәтинә көмәк етмәк гәсдијлә Нахчывандан Бакыја дәвәт едәнләр сонралар онун Азәрбајҹан халгынын мәнафејинин зиддинә аддымлар атдығыны ҝөрдүкдә вәзифәдән кәнарлашдырмаг истәјирдиләр. О заманлар ону дәвәт едән 91-ләр адыјла танынан инсанлардан бири олан Сируз Тәбризли ЈАП һаггында "симасыз гулдурлар" дејирди. Ата Әлијев һакимијјәтијлә барышмајан диҝәр вәтәндаш Надир Ағајев исә јазырды ки, Һејдәр Әлијевин о заманлар етдикләринә төвбә етмәсини дүшүнүр вә Бакыја гајыдаркән халга хидмәт едәҹәјини һесаб едирдик. О, өзү бу ҹүр јағлы вәдләрлә халгы алдада билмишди. Диҝәр тәрәфдән ата Әлијев артыг һакимијјәтә ҝәләндә көһнә һөкүмәтдән галан мәмурлары һәтта Милли Мәҹлиси өз адамларыјла әвәз едиб һакимијјәтинин дајагларыны мөһкәмләдә билмишди. Халг исә өзүнүн Мејдан һәрәкаты, Топхана заманындакы тәпәрини горујуб сахлаја билмишди.\nХалгы Рамил Үсубовун "дубинкасы" илә горхудурдулар\n2003-ҹү илин президент сечкиләриндән өнҹә баш верән митингләр буна бариз сүбутдур. Һәмин ҝүнләрдә мүхалифәтин, мәхсусән Мүсаватын митинги кими танынан митингләрдә он минләрлә азәрбајҹанлы иштирак едирди. Нәһајәт исә бала Әлијевин ата Әлијеви әвәзләмәси заманы, башга сөзлә монархијанын тәмәлинин Азәрбајҹанда гојулдуғу вахт ганунсузлуг, сахтакарлыгла барышмајан халг Азадлыг мејданына төкүлдү. Һәмин мејданда исә бала Әлијев халгын ганыны атасындан галма мәмурларын, ҝүҹ структуру назирләрин көмәклији илә ахыдыб өз һакимијјәтини бәргәрар еләди. Минләрлә инсанын үстүнә зиреһли техника сүрүлдү, нечә-нечә инсан орадаҹа ҹаныны тапшырды, нечәси шикәст олду, беләликлә дә Илһам Әлијев Рамил Үсубовун "дубинкасы" һесабына һакимијјәтини мөһкәмләдә билди. Әлбәттә бу һакимијјәт бу ҝүн дә горху ичиндә јашајыр. Шәхсән Илһам Әлијев һәтта оғлу јашында олан Меһман Һүсејновдан горхур. Сифаришлә ону һәбс едирләр, сонра ҝөздән пәрдә асмаг үчүн ҝүја Меһманын мүраҹиәтини нәзәрә алыр, јашлы атасына үрәји ағрајыр вә Меһманы азад едир.\nБу халг Һәсәнгулијев, Һафиз Һаҹыјев, Рауф Арифоғлу дејил ки...\nРауф Арифоғлу, Азәр Һәсрәт, Рази Нуруллајев, Гүдрәт Һәсәнгулијев, Һафиз Һаҹыјев вә башга бу ҹүр инсанлары пул, кресло ҝүҹүнә әлә ала билән Илһам Әлијев елә билирди ки, бунунла да өлкәдә нә мүхалифәт галаҹаг, нә онун әлејһинә јазан журналист, нә дә етиразчы халг. Амма һадисәләр онун планларынын там әксинә олду. Бу ҝүн даһа Иса Гәмбәрин халгы мејданлара төкмәсинә еһтијаҹ галмајыб. Чүнки халг өзү артыг етираз етмәнин вахтынын чатдығыны анлајыб. Вахт вар иди, Иса бәј өзү ефирдә Илһам Әлијевә етираз едирди, артыг интернет васитәсилә өз шикајәтләрини чәкиб пајлашан, Илһам Әлијеви ҝүнаһкар чыхаран инсанларын сајы чохалыр. Артыг Авропада мүһаҹир һәјаты јашајан инсанлар, һәмјерлиләримиз Азәрбајҹан һакимијјәти әлејһинә "рәдд олсун диктатор" аксијалары кечирирләр.\nЈАП һакимијјәтинин мәғлубијјәтинин вә горхусунун ән чылпаг дәлили исә һазырда, бу ҝүнләрлә онун мүхалифәт митингләринә иҹазә вермәмәсидир. Һалбуки бундан габаг ҹамааты, хүсусән дә мүхалифәтчиләри, Милли Шураны әтрафларына 2000 инсан топлаја билмәмәкдә иттиһам едирдиләр. Бу минвалла да һәр дәфә мүраҹиәт едәркән онлара митингләр үчүн иҹазә верилирди. Сонра да маша сајтлар башлајырды халгы мәсхәрә етмәјә, әлә салмаға. Амма инди вәзијјәт тамамилә дәјишиб. Иш о јерә чатыб ки, мин ҹүр бәһанәләрлә митингләрә иҹазә вермәмәјә чалышырлар.\nМитинг Азадлыг мејданында!\nМитигнләри Азадлыг мејданына дашымағын вахты чатыб. Ичимиздә елә инсанлар вар ки, јарамаз ЈАП һакимијјәт онларын 30-40 илини оғурлајыб. Онларын артыг итирәҹәк һеч нәләри галмајыб. Бирҹә ҹанлары галыб ки, ону да ЈАП әлејһинә мүбаризәдә вемрәјә һазырдылар. Бу инсанлар тәгрибән ҹанларындан безмиш инсанлардыр. Онлары даһа чох гәзәбләндирмәк олмаз. Индијәдәк гануни олараг һөкүмәт митинг үчүн иҹазә верирди, амма инди ганунсуз иш ҝөрүб сәрбәст топлашма азадлығыны халгын әлиндән алырса, белә етмәклә өз сонуну јахынлашдырыр. Чүнки халг бу гәрара пис реаксија верәҹәк. Сабаһ, о бири ҝүн халг күтләләрини Азадлыг мејданында ҝөрәҹәјик.\nСон митингин ағрыдыҹы силләси\nСон дәфә Милли Шура митинги Азәрбајҹан һакимијјәтинә неҹә силлә вурубса бүтүн һакимијјәт горхуја дүшүб. Онлар дүшүнүр ки, бу ҝедишлә сабаһ, бири ҝүн полисин дә габағыны алмаг олмајаҹаг. Һәтта бир заманлар һакимијјәтә ишләјиб вәтәндашлары митингләрдән сүрүјүб апаран полисләр бөјүк еһтималла халгын тәрәфинә кечәҹәк, онлар да өз һагларыны тәләб етмәјә башлајаҹаг. Беләликлә тәк галмыш һакимијјәтә Рамил Үсубовун "дубинкасы" да көмәк едә билмәјәҹк. Одур ки, ҹанына вәлвәлә дүшән һакимијјәт һәр вәҹһлә Милли Шура митингләринин гаршысыны алмаға чалышыр, онлара сәрбәст топлашмалары үчүн иҹазә вермир. 2 Март үчүн планлашдырылмыш митингә дә һөкүмәт иҹазә вермәјиб. Амма хејри јохдур, митингләр јахын ҝәләҹәкдә Азадлыг мејданына дашынаҹаг.


Q=6	C=5	SS=5	LS=1	PS=0	DC=0	LC=0	SD=0	BS=1	G0=37	G1=32	G2=25	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Конго Литва Македонија Малта Мјанма Непал Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама болгар варај газах гырғыз еве ермәни естон ефик зулу ибо иврит илок инҝилис исланд испан италјан каонде каталан кинјаруанда кирунди кореја коса лингала лози луганда малагаси малајалам маҹар ндебеле (Зимбабве) оромо пангасинан папјаменто (Аруба) папјаменто (Күрасао) полјак португал румын рус себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен суаһили суаһили (Конго) тагалог таи тамил татар тви тетум (Дили) тигре ток-писин тсонга тумбука түрк фин франсыз хорват чех чибемба читонга читонга (Малави) чичева шона јао јапон јоруба јунан ҝүрҹү Һаити креолу һилигајнон һинд әрәб\nҺӘЈАТЫМЫЗЫ електрик енержиси вә јанаҹаг олмадан тәсәввүр етмәк чәтиндир, чүнки евимизи исидиб-сојутмаг, автомобилдән истифадә етмәк вә диҝәр ҝүндәлик ишләрлә мәшғул олмаг үчүн бунлара еһтијаҹ дујуруг. Бунунла белә, бүтүн дүнјада инсанлар електрик енержиси вә јанаҹагла бағлы ҹидди проблемләрлә үзләширләр.\nҸәнуби Африкадан олан Гари јанаҹаг гијмәтләринин артмасындан ҝилејләнир. Филиппиндән олан Ҹенифери нараһат едән мәгам енержи тәҹһизатынын тез-тез кәсилмәсидир. Салвадорда јашајан Фернандонун исә нараһатчылығына сәбәб еколожи проблемләрдир, чүнки јанаҹаг-енержи истеһсалы дүнјанын бир чох јерләриндә әтраф мүһити чиркләндирир.\nӘҝәр бу кими проблемләр сизи дә нараһат едирсә, нөвбәти мәсләһәтләр дадыныза чатаҹаг.\nЕнержијә гәнаәт һәр инсанын өз әлиндәдир. Һәр бир һалда, енержидән дүзҝүн вә гәнаәтлә истифадә етмәк олдугҹа сәмәрәлидир. Әввәла, исрафчылыгдан гачмагла биз өз бүдҹәмизә гәнаәт етмиш олуруг. Бундан әлавә, тәбии сәрвәтләрин түкәнмәсинин вә әтраф мүһитин чиркләнмәсинин гаршысыны алырыг.\nҜәлин енержи ресурсларындан сәмәрәли вә гәнаәтлә истифадә едә биләҹәјимиз үч саһәјә диггәт јетирәк: евдә, нәглијјатдан истифадәдә вә ҝүндәлик ишләримиздә.\nИситмә вә сојутма системләриндән гәнаәтҹил истифадә един. Авропанын бир өлкәсиндә апарылан арашдырманын нәтиҹәси ҝөстәрди ки, гыш ајларында гыздырыҹынын дәрәҹәсини садәҹә ики дәрәҹә ашағы салмаг ил әрзиндә истифадә олунан енержијә гәнаәт етмәјин ән јахшы үсулудур. Канадада јашајан Дерек дә бу фикирлә разыдыр. О гејд едир: «Гыш ајларында истилик системинин дәрәҹәсини сон һәддә кими галдырмаг әвәзинә әјнимизи галын ҝејинмәклә енержијә хејли гәнаәт едирик».\nЕјни принсип сојутма системләринин истифадәсиндә дә кечәрлидир. Филиппиндән олан Родолфо кондисионерин дәрәҹәсини дүзҝүн тәнзимләмәклә онун истифадәсини минимума ендирдијини сөјләјир. О дејир: «Бунунла биз һәм пулумуза, һәм дә енержијә гәнаәт етмиш олуруг».\nЕви исидәндә, јахуд сојуданда гапы-пәнҹәрәни бағлы сахлајын *. Исидилмиш вә ја сојудулмуш һаванын чөлә чыхмасынын гаршысыны алмагла енержи сәрфијјатыны азалда биләрсиниз. Сојуг һавада гапыны ачыг гојсаныз, тәбии ки, мәнзилин исидилмәси үчүн даһа чох енержи сәрф олунаҹаг.\nАмма гапы-пәнҹәрәни бағлы сахламаг кифајәт етмир. Бәзи инсанлар евләриндә енержијә гәнаәт етмәјин даһа бир үсулуну тапыблар. Онлар мәнзилләриндә јүксәк изолјасија вә енержијә гәнаәт хүсусијјәтинә малик пәнҹәрәләр гурашдырыблар.\nГәнаәтҹил лампалардан истифадә един. Јухарыда ады чәкилән Ҹенифер дејир: «Адәтән истифадә етдијимиз көзәрмә лампаларыны гәнаәтҹил лампаларла әвәз етдик». Бахмајараг ки, гәнаәтҹил лампаларын гијмәти даһа баһадыр, онлар даһа аз енержи сәрф едир вә бунунла сиз пулунуза гәнаәт етмиш олурсунуз.\nИҹтимаи нәглијјатдан истифадәјә үстүнлүк верин. «Ишә ҝедәркән имкан дахилиндә гатардан, јахуд велосипеддән истифадә едирәм», — дејә Бөјүк Британијада јашајан Ендрју дејир. «Енержи. Һамынын билмәси ҝәрәкән мәгамлар» китабында вурғуланыр ки, «гатар вә автобусла мүгајисәдә автомобилләр адамбашына минимум үч дәфә чох енержи сәрф едир» («Energy: What Everyone Needs to Know»).\nСәфәрләринизи планлашдырын. Әввәлҹәдән планлашдырмагла сәфәрләрин сајыны азалтмаг вә беләликлә дә јанаҹаг, пул вә вахта гәнаәт етмәк олар.\nФилиппиндә јашајан Ҹетро өзү үчүн ајлыг јанаҹаг бүдҹәсини тәјин едир. О дејир: «Бунун сајәсиндә сәфәрләрими сәмәрәли шәкилдә планлашдырмаға мәҹбур олурам».\nИсти сујун истифадәсини азалдын. Апарылан арашдырмаја әсасән, евләрдә сујун исидилмәсинә сәрф олунан енержи Австралија шәһәрләриндә истифадә олунан үмуми енержинин 1,3 фаизини, мәишәтдә истифадә олунан үмуми енержинин исә 27 фаизини тәшкил едир.\nИсти судан аз истифадә етмәклә онун исидилмәсинә сәрф олунан енержијә гәнаәт етмәк олар. Ҹәнуби Африкадан олан Виктор бу факта әсасланараг дејир: «Биз душ гәбул едәркән исти судан мүмкүн гәдәр аз истифадә етмәјә чалышырыг». Стивен Кенвеј адлы бир алимин тәбиринә ҝөрә: «Исти судан гәнаәтлә истифадә етмәк үчгат гәләбәдир. Бу, истифадәчиләрин енержи вә су сәрфијјатыны азалдыр, истеһсалчы ширкәтләрин ресурсларына гәнаәт етмәјә вә пулумузу ҹибимиздә сахламаға көмәк едир».\nСөндүрүн. Гәнаәтин даһа бир үсулу ишыглары, мәишәт аваданлыгларыны, телевизор вә компүтер кими електрон ҹиһазлары сөндүрмәкдир. Чүнки онларын чоху һәтта ҝөзләмә режиминдә белә, енержи сәрф едир. Бәзи мүтәхәссисләр енержијә гәнаәт етмәк үчүн ҹиһазы шәбәкәдән ајырмағы, јахуд сөндүрмә дүјмәси олан електрик узадыҹыдан истифадә етмәји төвсијә едир. Јухарыда ады чәкилән Фернандо артыг буну вәрдиш едиб. О дејир: «Лазым олмајанда ишыглары сөндүрүрәм вә истифадә етмәдијим ҹиһазлары шәбәкәдән ајырырам».\nЕнержинин, јанаҹағын гијмәтинин артмасынын гаршысыны алмаг, әтраф мүһити чиркләнмәдән горумаг биздән асылы олмаса да, онлардан дүзҝүн истифадә етмәк өз әлимиздәдир. Дүнјанын бир чох өлкәләриндә инсанлар мәһз белә едир. Дүздүр, енержијә, јанаҹаға гәнаәт етмәк әлавә зәһмәт тәләб едир, ишимизи габагҹадан планлашдырмаг лазым ҝәлир. Лакин буна дәјәр. Мексикада јашајан Валерија дејир: «Беләҹә, һәм пулум ҹибимдә галыр, һәм дә әтраф мүһити горумуш олурам».\n^ абз. 10 Иситмә вә сојутма ҹиһазларынын истифадә китабчасындакы тәлимата дүзҝүн риајәт един. Чүнки бәзи ҹиһазларын тәмиз һава тәминаты вә ја вентилјасија үсулу спесифик олдуғундан гапы-пәнҹәрәнин ачыг сахланылмасы тәләб олуна биләр.\nМүгәддәс Китабда исрафчылыг етмәмәклә бағлы мәсләһәтләр јер алыр.\n«Артыг галан тикәләри јығын ки, һеч нә зај олмасын» (Јәһја 6:12).\nИсрафчылыгдан гачмаг үчүн һансы тәдбирләри ҝөрә биләрсиниз?\nСизин давранышыныздан башгаларыны вә јашадығыныз әразини нәзәрә алдығыныз ҝөрүнүр?


Q=14	C=0	SS=0	LS=14	PS=7	DC=0	LC=0	SD=0	BS=1	G0=10	G1=8	G2=3	DLID=az_RU	BODY=Oktyabr 29, 2018 - 8:49 PM Хәбәрин коду : 914708 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Әрбәин зијарәтнамәси Сәфәр ајынын ијирмисиндә охунур. Бу зијарәт мөминлик нишанәсидир. Белә ки, Шејх Туси "Тәһзиб" вә "Мисбаһ" китабларында нәгл едир ки, Һәзрәт Имам Һәсән Әскәри (ә) бујурду: "Мөмин шәхсин беш әламәти вардыр; һәр ҝүн әлли бир рүкәт намаз, јәни он једди рүкәт ваҹиб вә отуз дөрд рүкәт нафилә намазларыны гылар, "Әрбәин" зијарәтнамәсини охујар, сағ әлинә үзүк тахар, сәҹдәдә алныны торпаг үзәринә гојар вә "Бисмиллаһир Рәһманир Рәһим"и уҹадан дејәр."\nРәвајәтдә садаланан хүсусијјәтләр бүтүнлүклә шиәләрә аиддир. 51 рәкәт намаз пејғәмбәрин бујуруғу әсасында шиәләрин хүсусијјәтләриндәндир. Јалныз шиәләр торпаға сәҹдә едир. Бәзиләри Бисмиллаһир-Рәһманир-Рәһим ҹүмләсини ја демир, ја да астадан дејир. Сағ әлә үзүк салмаг, Әрбәин зијарәтнамәси охумаг да шиәликдә әксини тапыб.\nӘрбәин зијарәтинин дәјәри онун тәкҹә мөминлик нишанәси олмасы дејил. Имам Һәсән Әсҝәри (ә) бу зијарәтин ваҹиб вә мүстәһәб намазла ејни сырада дајандығыны бујурур. Намаз динин сүтуну олдуғу кими Әрбәин зијарәти, о ҹүмләдән Кәрбәла һадисәси вилајәтин сүтунудур. Һәзрәт пејғәмбәр бујурур ки, динин сүтуну вар вә бу намаздыр. Имам Һәсән (ә) әсҝәри бујурур ки, Әһли-бејтин (ә) дә сүтуну Әрбәин зијарәтидир.\nТуси "Тәһзиб" вә "Мисбаһ" китабларында Сәффан Ҹәммалдан белә нәгл едир: "Мөвлам Һәзрәт Садиг (ә) Әрбәин зијарәтнамәси барәсиндә мәнә бујурду ки, бу зијарәтнамәни, ҝүнәш үфүгдән бир гәдәр галхандан сонра бу гајдада оху:\n(Дуанын охунушу аудиода динләјә биләрсиниз вә јахуд бураны тыклајын http://azc.abna24.com/cultural/imam/archive/2016/11/02/789341/story.html )\nДуа битдикдән сонра ики рүкәт намаз гыл вә намаздан сонра истәдијин дуаны ет вә ән әсасы Имам Заман һәзрәтләринин зүһурунун тезләшмәсини вә Ислам Ордусунун күфрә галиб олмасыны, хәстәләрин шифасыны,борҹлу инсанларын борҹларынын гајтарылмасыны, ҝүнаһларымызын бағышланмасыны Аллаһ Тәаладан һәзрәти Имам Һүсејнә (әлејһи сәлам) хатир истәјин.